EBAKUNTZA AURREKO ARLOA\nAnestesiologia eta Bizkorketa espezialitateko talde medikoak ondoetorria eman nahi dizugu. Jarraian, modu erraz eta labur batean adierazi nahi dizugu zer eta nola egiten ditugun gauzak. Horrez gain, zure ondorengo kirurgia-operazioan zure buruari egin ahal dizkiozun galderak erantzungo ditugu.\nEdozelan ere, zalantzarik izanez gero, gurekin harremanetan jar zaitezkete ondorengo posta elektronikoan:\nZorrotzaurre Klinika zabaldu zenetik eta iaz Virgen Blancako ebakuntza gela berritu zenetik, gero eta paziente gehiago ditugu.\nAurreko urtean bi kliniken artean 20.000 ekintza anestesiko egin ziren, bai ingresua izan zutenen kirurgian, bai modu anbulatorioan. Erronka horri eta ebakuntzaren inguruko atentzioa gero eta pertsonalizatuagoa eta parte hartzaileagoa eskaintzeko eta gure pazienteak hobeto ezagutzeko, ebakuntza aurreko anestesia kontsulta zabaldu dugu. Betiere, ebakuntza osteko aldian dugun konpromisoa ahaztu barik. Izan ere, aldi horretan zaintza zorrotza egiten dugu, pazientea eroso eta seguru egon dadin.\nEgunero asistentzian lan handia badugu ere, hori guztia kalitatez eta etengabeko hobekuntza prozesu baten barruan egiten dugu. Horretarako, pazientearentzako segurtasun eta monitorizazio alorretako gailurik aurreratuenak ditugu, hala nola, anestesia lokal-erregionala emateko tresnak, ekografia transesofagikoa, aire biderako punta-puntako gailuak...\nGure asistentzia eskaintza bost arlotan banatuta dago:\nEbakuntza osteko arloa\nGuardiako anestesiologoak ditugu urteko egun guztietan eguneko 24 orduetan, larrialdietarako.\nEdozein arrazoi dela medio kontsultara joan ezin izan duten pazienteei, ebakuntza aurreko azterketa Anestesiako Kontsultan edo ospitaleratzean egiten zaie.\nPatologia larririk ez daukaten pazienteen sedaziorako edo kirurgia txikirako ebakuntza aurreko azterketa autoebaluazio galdetegi batekin egiten da. Hori anestesiologoak aztertuko du, kirurgia edo miaketa egin aurretik.\nEbakuntza aurreko azterketan honako hau sartzen da:\nZehaztutako historia klinikoa.\nMiaketa fisikoa, aire bideari berebiziko arreta emanez.\nPazientearen egoeraren arabera (ASA) eta ebakuntzaren zailtasunaren arabera, proba osagarrien egiaztapena eta/edo eskaera.\nMedikazioaren egiaztapena eta doitzea.\nEbakuntza osteko zaintzaren planifikazioa (ABU, Bizkorketa Anestesikoa)\nPlan anestesikoari buruzko informazio zehatza ematea eta pazienteak baimen informatua betetzea.\nBeraz, hobeto ezagutu nahi zaitugu, kirurgian sortu daitezkeen arazoak saihesteko, zure lehentasunak kontuan hartuta hobeto moldatzen zaizun plan anestesikoa gomendatzeko eta zure egonaldiari buruzko zalantzak argitzeko.\nBertan programatutako kirurgia eta larrialdietako kirurgia egiten da. Bi kliniken artean 15 ebakuntza gela daude. Horiek punta-puntako ekipamendua eta monitorizazio sistemak dituzte, gure pazienteen kalitatea eta segurtasuna bermatzeko.\nErabilitako anestesia teknikak honako hauek dira: anestesia orokorra, batzuetan teknika lokal-erregionalekin (epidurala, blokeo periferikoa) konbinatuta eta sedazioarekin edo sedaziorik gabeko teknika loko-erregionalen ehuneko handiarekin.\nGaur egun, kirurgien ehuneko handi bat ospitalizazio gabeko modu anbulatorioan egiten dira. Horretarako, Eguneko Ospitale Mediko Kirurgikoan badauzkagu 17 ohe Zorrotzaurre Klinikan, eta orain gutxi berritutako 12 ohe Virgen Blancan.\nIa-ia espezialitate kirurgiko guztiak egiten ditugu, zailtasun handiko kirurgiak barne; hala nola, bihotzeko kirurgia, bularraldekoa, neurokirurgia, obesitatea, kirurgia pediatrikoa...\nZorrotzaurre Klinikan zentralizatuta dago, dilataziorako 5 gela ditu, 2 erditze gela eta ebakuntza gela bat.\nAnestesiologoa talde obstetrikoaren osagai garrantzitsua da, ez soilik erditzean mina tratatzeko eta maniobra obstetrikoak errazteko duen funtzioagatik, baita sortu daitezkeen zailtasun obstetriko larriak arrakastaz konpontzeko ere.\nGure zentroan gehien erabiltzen ditugun teknika obstetrikoak honako hauek dira: epidurala kontzentrazio baxuko perfusio jarraituarekin (mugimendu blokeoa saihesteko eta amaren mugikortasuna errazteko), anestesia intradurala edo espinala berehalako erditzean edo, epidurala jartzea desegokia izan daitekeenean, zain barneko perfusioa bizitza ertain/laburreko opiazioekin.\nAnestesiologoaren zeregina ebakuntza gelatik kanpo gero eta garrantzitsuagoa da. Ondoren horietako batzuk deskribatuko ditugu.\nEndoskopia: bi kliniken artean 6 gela ditugu egokiak deritzoten miaketak egiteko (gastroskopia, kolonoskopia, eko endoskopia, CPRE, fibrobrokoeskopia, baloi intragastrikoak...)\nAnestesiologoa honako honetaz arduratzen da: miaketa aurretik pazientea ebaluatzeaz (autoebaluazio orria), pazientearen sedazioaz eta alta hartu arteko zaintzaz.\nHemodinamika: unitate hau Zorrotzaurre Klinikan dago, bertan anestesia zerbitzuak hainbat espezialitateri estaldura ematen die, besteak beste, kardiologiari, arritmologiari, erradiologia interbentzionistari, kirurgia baskularrari.... Horietan sedazioa behar duten miaketa errazei zein anestesia teknika aurreratuak behar duten prozedura zailei laguntzen die: protesi balbular aortikoak jartzea, mitraklipak, endoprotesi aortikoak, garun enbolizazioa...\nHorrez gain, anestesia zerbitzuak miokardioko infartu akutuetan ematen duen premiazko eta berehalako arreta nabarmendu beharra dago.\nEndourologia: miaketarako, interbentzio urologikoetarako eta litotriziarako ebakuntza gela bat badaukagu Zorrotzaurre Klinikan. Horiek egiteko, sedazio, anestesia espinala eta anestesia orokorra bezalako teknikak egiten dira.\nErradiologia: Anestesia zerbitzua erradiologia zerbitzuarekin elkarlanean aritzen da, diskonfortagatik eta zailtasunak dituzten miaketak artatzeko gure presentzia beharrezkoa denerako. Artatze anestesikoa nabarmendu beharra dago paziente pediatrikoarentzat erresonantzia magnetikoan.\nAnestesiologia zerbitzuko profesional taldea arduratzen da berehalako ebakuntza ostean pazienteari egonaldirik seguruena eta erosoena eskaintzen, kirurgia ostean zaintza onenak bermatuz.\nHorretarako, anestesia ondoko bizkorketarako unitateak (ABU) eta zainketa intentsiboen unitateak ditugu. ABUn anestesiologoa pazientea zaintzeaz arduratzen da, bere eboluzioa baloratuz, eta izan daitezkeen bigarren mailako ondorioak (goragalea, oka, hotzikara...) organismoaren nahitaezko funtzioak kontrolatuz, azkar bere onera itzultzeko.\nHori guztia analgesiko kontrol zorrotz baten azpian, ebakuntza osteko mina saihesteko, eguneratutako protokoloen bitartez eta teknika analgesiko eraginkorrenak eta seguruenak erabiliz.\nZainketa intentsiboen unitatean ospitalizazioa interbentzio kirurgikoaren agresibitatearen menpe dago, baita pazienteari lotuta egon daitezkeen gaixotasunen menpe ere.\nZer da anestesiologia?\nMina arintzeaz eta paziente kirurgikoari zainketa osoa egiteaz arduratzen den medikuntzaren praktika da, ebakuntza aurretik eta ondoren. Anestesiologoa, prozedura kirurgikoaren edo diagnostikoaren bitartean, segurtasuna eta erosotasuna zaintzeko espezializatuta dagoen medikua da. Egon daitezkeen konplikazioak ahalik eta gehien murriztu nahi ditu.\nZer nolako anestesia motak daude?\nAnestesiologoak zure kasuari dagokion anestesia mota egokiena gomendatuko dizu, kirurgia motaren eta zure osasun egoeraren arabera. Batik bat, hiru motatako anestesiak daude:\nAnestesia orokorra: lotan egongo bazinaren modukoa da.\nAnestesia erregionala: toki zehatzetarako anestesikoak erabiltzen dira. Horiek nerbio muturrak eteten dituzte eta gorputzaren alde bat baino ez da lokartzen. (epidurala, espinala eta plexuala).\nAnestesia lokala: honetan toki zehatzetarako anestesikoak ebakuntza egingo den aldean injektatzen dira, alde hori hain zuzen sorgortzeko.\nAnestesiak arriskurik al dakar?\nGaur egun anestesia prozedura guztiz segurua da. Egunero, milaka pertsonari ebakuntza egiten diete eta arazorik gabe anestesiatuak izaten dira. Edozelan ere, hainbat eragilek, besteak beste, ebakuntza motek, lotutako gaixotasunek... pertsonaren arabera arriskua areagotu dezakete. Anestesiologoak zure arrisku mailaren berri emango dizu eta zuri dagokizun plan anestesiko egokiena ezarriko dizu, arrisku maila ahalik eta gehien murrizteko asmoz.\nZer da ebakuntza aurreko kontsulta?\nZure egoera klinikoa aldez aurretik ezagutzea ezinbestekoa da, ebakuntza kirurgikoa arrakastatsua izan dadin. Zure historia klinikoaren, azterketa fisikoaren eta proba osagarrien inguruko azterketa zehatza egiteak ebakuntza aurretik egoera baloratzea eta arrisku maila ezartzea ahalbidetuko du.\nHori guztia kontuan hartuz, anestesiologoarekin batera, plan anestesikoa eta zuri dagokizun ebakuntza aurretiko zainketa egokienak aukeratuko dituzu. Anestesiaren gaineko edozein zalantza argitzeak ebakuntza arrakastatsua izateko konfiantza areagotuko du.\nZergatik garrantzitsua da ebakuntza aurretik baraurik egotea?\nAnestesia bitartean, ohiko babesteko zenbait erreflexuk ez dute erantzungo, horregatik, zure urdaila hutsik egotea garrantzizkoa da, elikagaiak ahorantz bueltatzea eta horiek biriketan sartzea ekiditeko. Anestesiologoak zehaztuko dizu zenbat denbora egon behar zaren baraurik, orokorrean, solidoetarako 6 orduz eta likidoetarako 4.\nBatzuetan, anestesiologoak ur apur batez zure ohiko medikazioa hartzea utziko dizu. Zure segurtasunerako ezinbestekoa da jarraibide hauei jarraitzea ebakuntza ez atzeratzeko\nAnestesiari alergikoa izan naiteke?\nEbakuntza kirurgikoa egiten den bitartean seruma edo medikamentuak emateak, salbuespen gisa, erreakzio alergiko larriak eragin ditzakete. Ebakuntza aurreko kontsultan hainbat alergia saihestu ditzakegu, egon daitezkeen aurrekari alergikoak ikertzen direlako. Ebakuntza aurreko proba alergikoak sistematikoki egitea ez da gomendagarria. Bestalde, anestesiologoak esperientzia osoa dauka erreakzio hauen aurrean eraginkor erantzuteko.\nEbakuntza aurretik nire ohiko medikazioa hartzeari utzi behar diot?\nSalbuespenak salbuespen, oro har, ebakuntza egingo den egunera arte zure ohiko medikazioa hartu ahal izango duzu. Hori dela eta, antiagreganteak eta antikoagulatzaileak hartzekotan, anestesiologoak edo espezialistak agintzen badizu, hartzeari utziko diezu.\nEbakuntza aurretik erretzeari utzi behar diot?\nKirurgia aparteko aukera da behin betiko erretzeari uzteko. Zure familia medikuak egoerari aurre egiteko lagundu ahal dizu\nAnestesia aurretik, zer gertatuko da?\nAnestesiologia zerbitzuak ebakuntza kirurgikoa egin aurretik ume guztiak baloratzen ditu, bai ebakuntza aurreko kontsultan, zein solairuan bertan ingresua bitartean.\nProba osagarriak, analitikak, erradiologiak... ebakuntza kirurgikoaren eta umearen egoeraren araberakoak izango dira. Kasu gehienetan, historia klinikoa izatea eta azterketa fisikoa egitea nahiko izango da.\nNormalean, solidoetarako 6 orduz baraurik egotea gomendatzen dugu eta likidoetarako 4 orduz. Dena den, anestesiologoak, umeak oso gazteak direnean, gomendio hori aldatu dezake.\nEbakuntza egingo den egunean, umea unitate kirurgikoraino gurasoek lagunduta joango da, umea lasaiago egoteko asmoz. Bertan, ebakuntza gelako esperientziadun taldea umeaz arduratuko da zaintzeko.\nZer nolako anestesia mota aplikatuko zaio nire umeari?\nUmezaroan egiten diren ebakuntzak anestesia orokorraren, lokal-erregionalaren, edo lokalaren bidez egin daitezke. Horrez gain, sedaziorik gabe egitea bestelako aukera bat da. Anestesia mota bat edo beste bat aukeratzea zenbait eragileren araberakoa izango da; besteak beste, adinaren (eta horren arabera ebakuntzan jarrera laguntzailea eduki ahal izatea), konplexutasunaren eta kirurgiaren iraupenaren araberakoa.\nUmea gazteagoa bada eta kirurgiak konplexutasun maila handiagoa badauka eta gehiago irauten badu, anestesia orokorra aukeratu ohi da, segurtasuna eta erosotasuna bermatzeko asmoz.\nAnestesiak mina eragiten du?\nPaziente gazteenen artean, anestesia arnas hartzeko tekniken bidez ematen da (puxikatxo bat puztuz) umea lotan gelditu arte zainetako ziztada ez antzemateko. Batzuetan, anestesiko lokala duten kremak aplikatzen ditugu ziztada egingo den alde zehatzean.\nEbakuntza gehienetan, anestesia orokorra ematea ez ezik, ebakuntza egingo den aldean anestesiko lokalak dituzten blokeoak aplikatzen ditugu, esnatzean minaren sentsazioa murrizteko\nEbakuntza ostean noiz elkartuko zara zure umearekin?\nZirujauak ebakuntza amaitzean jakinaraziko dizu zure umeak anestesia ondoko suspertze unitatean ingresatuko duela eta bertan guztiz esnatuta eta mugimendua berreskuratu arte egongo dela. Zure semeak mugimendua guztiz berreskuratzean, zuekin unitate kirurgikoaren atean elkartuko da, zuek bere gelara laguntzeko\nZer da epidurala?\nErditze prozesuan mina kontrolatzeko metodoa da. Orno muina inguratzen duen tarte epiduralean orratz bat sartzen da. Orratzaren bidez kateter bat sartzen da bizkarrari finkatzen zaiona eta umetxoa jaio arte bertan gelditzen da. Kateterraren bitartez medikamentuak ematen dira, gorputzaren beheko aldean min sentsazioa kentzen dutenak.\nNahiz eta kateterra izan, emakumeek kontrakzioak gertatzean nolabaiteko presioa nabaritu dezakete eta ahaleginduko gara erditze prozesuan bultzatu ahal izateko gutxieneko indar mailari eusten\nZer nolako ezberdintasunak daude anestesia epidural eta espinalaren artean?\nEpidurala teknika analgesikoa da, bizkarrean kateter bat kokatzen dugu duramaterraren aurretik (orno muina inguratzen duen mintza), zeharkatu gabe.\nAnestesia espinalaren kasuan, orratz meheagoa erabiltzen da, ez da kateterrik jartzen eta duramaterra zeharkatzen dugu, orno muina inguratzen duen likido zefalorrakideoan sartuta. Anestesiko lokal gutxiago erabilita, eragin azkarragoa eta intentsitate handikoa lortzen dugu. Hautazko Zesareetan edo berehalako erditzea dagoenean erabiltzen den teknika anestesikoa da.\nNoiz aplikatzen da epidurala?\nOrokorrean, epidurala erditzearen fase aktiboan aplikatzen da, hau da, 4 edo 5 zentimetro dilatatu dituzunean eta uzkurdura mingarriak nabaritzen hastean. Dena den, zuk nahiago duzuna eta emaginaren gomendioak beti kontuan hartuko dira.\nEpiduralak mina eragiten du?\nTeorikoki ez, baina kateterra sartzeko injekzioa aplikatzen den aldean, erredura eta presioa nabarituko dituzu. Batzuetan, hanketan kalanbreak sentitu daitezke. Momentu oro, anestesiologoak epidurala aplikatzeko pausu guztien berri emango dizu\nEpiduralak beti eragina izaten du?\nBatzuetan nahi den eragina ez da lortzen, gorputzaren alde bat sorgortzen delako eta bestea ez, edo bestela gorputzaren alde batzuk sorgortu gabe gelditu daitezke. Anestesiologoa arazoa konpontzen saiatuko da, kateterra berriro ere jarrita edo farmakoen dosiak edota kontzentrazioak aldatuta\nNoiz ez da epidurala aplikatu behar?\nKoagulopatia edo plaketak baxuak izatean\nOdola urtzen duten medikamentuak hartzean\nOdoljario larria izatean\nBizkarrean infekzioak pairatzean\nAnestesiologoak espazio epidurala aurkitu ezin duenean.\nZeintzuk dira epiduralaren ohiko arriskuak?\nTentsio arteriala jaitsi daiteke, hori dela eta, zure presio arteriala aldian-aldian kontrolatuko da. Batzuetan, zure tratamendurako seruma, farmakoak eta oxigenoa ematera behartzen gaitu.\nZefalea, geroago horri buruz hitz egingo dugu, alegia, duramaterra zeharkatzean likido zefalorrakideoak ihes egitea.\nErditzearen abiadura murrizteak eta bultzatzeko gaitasuna oztopatzeak erditzean tresna gehiago erabiltzea dakar.\nHotzikarak, belarrien burrunba, bizkarreko mina, goragaleak edo txiza egiteko zailtasuna nabaritu ditzakezu.\nArgi ez dagoen arren, zenbait ikerketek diote umearen bihotzeko erritmoa eta arnas hartzekoa murriztu daitezkeela, bai eta erditzean lokartze ahula eta bularra emateko zailtasunak ere eman ahal dira. Hori guztia hartutako medikamentuen, erditzearen iraupenaren eta umetxo bakoitzaren ezaugarrien araberakoa izango da.\nZer da “walking epidurala”?\nGure zentroan hainbat teknika ditugu. Horietan, anestesiko lokal kontzentrazio txikiagoa duen etengabeko infusioa erabiltzen dugu, horrela, blokeo motorra murrizten da eta erditzean mugitzeko eta bultzatzeko ahalmena errazten da\nBizkarrean tatuaje bat daukat, epidurala hartu dezaket?\nDuela urte batzuk, gerrialdean tatuaje bat izateak epidurala oztopatzen zuen. Gaur egun, hainbat ikerketa zientifiko egin ondoren, oztopoa ez dela ikusi da. Hori bai, tinta gabeko aldea bilatzen saiatzen gara bertan ziztatzeko, bestela, larruazalean mozketa txiki bat egiten da tinta ez dagoen aldea topatu arte\nZer da ziztada ondoko zefalea durala?\nKonplikaziorik ohikoena da, nahigabe duramaterra zehartzean ematen da. Zutik jartzean buruko mina ematen du baina etzatean hobetzen da.\nAnestesiologo guztiok gure ibilbide profesionalean konplikazio hau izan dugu. Espazio epiduralak milimetro gutxi batzuk ditu eta, horregatik, oso garrantzitsua da epidurala aplikatzean ez mugitzea, uzkurdurak izan arren.\nKasu gehienetan, tratamendurako analgesikoak hartzen dira eta atsedena beharrezkoa da. Min horrek gutxi gorabehera aste bete irauten du eta, batzuetan, mina handia bada eta ez badigu ohiko bizitza egiten uzten, partxe hematikoa jarri daiteke.\nPartxe hematikoa berriro ere teknika epidurala aplikatzea da. Amaren odola injektatzen da duramaterrean egon daitekeen zuloa ixteko


Aginte aldaketa, egonkortuta - Mundua - Berria\nAginte aldaketa, egonkortuta\nJatseniuk lehen ministroaren eta Poroxenko presidentearen blokeek gehiengoa izanen dute Ukrainako Parlamentuan, eta traba handirik gabe eutsi ahalko diote Mendebalderanzko bideari\nGizonezko bat botoa ematen Podgortsin, Kievetik 35 bat kilometrora. Tatyana Zenkovich / EFE\nUkrainako Hauteskunde Batzordeak zabaldutako datuen arabera, Arseni Jatseniuken Fronte Popularrak %21,67 boto jaso ditu, eta %0,4ren aldea du Petro Poroxenko Ukrainako presidentearen alderdiarekiko. Andri Sadovi Lviveko alkatearen Autolaguntza alderdiak botoen %10,56 bildu ditu.\nViktor Janukovitx presidente ohiaren Eskualdeen Alderditik sortutako Oposizioko Blokeak, berriz, botoen %9,62 lortu ditu. Hori horrela, alderdi europarzaleak indartuta atera dira hauteskundeetatik.\nLegebiltzarreko 450 ordezkari hautatu dituzte. Erdiak herrialde osorako zerrenda batetik. Besteak barrutietako ordezkariak izango dira. Alderdiek gutxienez botoen %5 eskuratu beharko dituzte ordezkaritza lortzeko. Muga hori ozta-ozta gainditu du Julia Timoxenko lehen ministro ohiaren Batkivstxina alderdiak (%5,87), eta parlamentutik kanpo geratu dira, besteak beste, Alderdi Komunista (%3,91) eta Eskuineko Sektore ultraeskuindarra (%1,79).\nParlamentuko 30 bat eserleku hutsik geratuko dira, Krimean eta ekialdeko matxinoen kontrolpeko eremuetan ezingo baitute bozkatu. EFE agentziak jakinarazi duenez, bozetara deitutako 5 milioi ukrainarren erdiek baino gehiagok ez dute bozkatu, ekialdeko matxinoek deitutako boikotaren ondorioz.


Eusko Jaurlaritza, Nafar gobernua eta Euskal Elkargoa interpelatzen ditu LAB-ek\nKatalunian gertatzen ari dena oso larria da, eskubide zibil eta politikoak, askatasun demokratikoak urratzen ari dira. Demokrazia bera dago jokoan. irakurri\nEuskal Herria : Macron legearen erremutik kanpo eta kitto !\nLAB-ek neurri berri batzuk hartuko ditu ondoko egun eta asteetan "Euskal Herria Macron legearen erremutik kanpo" egoteko. irakurri\nMOBILIZAZIO EGUN EDERRA!\nLAB sindikatuak bere militanteak mobilizatu ditu ostegun hontan "Euskal Herria Macron legearen eremutik kanpo" dela oihukatzeko Hendaiako bazterretan zehar. 10etan 100 bat militantek Biriatuko peagea okupatu dute (argazkia) ta 11.30etan LABek parte hartu du Hendaian antolatua zen manifan. irakurri\nElkartasuna Kataluniarekin! LAB, EH BAI eta AITZINA Baionako Espaniako konsuletxearen aintzinean bildu dira.\nGeneralitateko kargudunen atxiloketak salatzeko eta elkartasunez kataluniarekin, LAB sindikatua, EH BAI eta Aitzina gazte erakundeak elkarretaratze bat antolatu dute asteazken arrats hontan, Baionan den espaniako konsuletxearen aintzinean. irakurri\nEuskal Herria Macron legearen eremutik kanpo! Irailaren 21a greba eta mobilizazio eguna!\nIrailaren 21 ean Edouard Philippe frantses lehen ministroa Hendaiara badator. Nola ez ONGI ETORRI polit bat eskaini? LAB sindikatuak bisita hori baliatu nahi du mezu argi bat pasarazteko jaun honi: Euskal Herrian ez dugu zuen Macron legearik nahi! irakurri\nIparraldeko LAB delegatuen batzarra iragan da astearte hontan\nLAB sindikatuak Macron legearen kontrako mobilizazioa baliatu du bere delegatuak biltzeko astearte arratsalde hontan. Macron erreformen lehen irakurketa bat, maiatzatik emandako urratsak (harremanak CGTrekin, Solidaires, Kolektiboa, ...), LABek egiten duen proposamena Bertan erabakiren inguruan, zertan den sindikata, aurrera begira zabaldu nahi den mezua, eramanen nahi den dinamika, aipatu dira besteak beste. Antolakuntza proposamen bat aurkez irakurri\nIRAILAREN 12an DENOK GREBARAT!!!!\nEz da amore emateko mementua bainan bai mobilizazioaren garaia gure lurraldeko errealitatea kondutan hartuz. LABek irailaren 12ko Macron legearen kontrako Baionako mobilizazioan parte hartzera deitzen du (manifa 10.30etan Lan burtsatik) eta bere proposamenak zabaltzen (ikus lotu trakta). Bertan erabaki dezagun! Tokiko tresnak existitzen dira erreforma horiei pare egiteko. Eraso berri honen aurrean, elkarrekin benetazko alternatiba bat eraiki irakurri\nEuskal Herriko oihua, segurtasun legearen kontra, Lan kodigoaren haustearen kontra!\nAKM, CGT territoriaux Biarritz, Solidaires, Europe Ecologie les verts, Indar beltza, LAB, NPA Pays basque eta EH BAI besteak beste, kolektibo berri bat antolatzen hasi dira, Euskal Herriko "front social" bat. Lehen hitz orduak iraila hastapen hontako finkatuak dira, irailaren 10 eta 12an. irakurri\nRafa berriro gure artean!\nIritsi da eguna. 2009ko urriaren 13an atxilotu eta 6 urte eta erdiko kartzela zigorra bere osotasunean bete ostean kalean da berriro ere Rafa Diez Usabiaga, LABeko Idazkari Nagusi ohia. Kartzela atarian euskal herritar eta LABeko kideen babesa nabaria izan da. Ondotik, 11:45ean, merezi duen lehen ongi etorria egin zaio Muskitzeko Pobeña auzoan eta arratsaldeko 19:30ean Lasarten ere bere herrikideak bere zain izan dira. irakurri\nAgorrilaren 17an ongi etorria eginen zaio Rafari, arratseko 7ak eterdietan Lasarten. Goizean jadanik, 8etan El Dueson, elkarretaratze bat antolatua da bere presondegi ateratzean. LAB sindikatuak bere militanteak deitzen ditu parte hartzera bi ekitaldi horietan. ONGI ETORRI RAFA! irakurri


Irekia Eusko Jaurlaritza - Gobierno Vasco :: BIND 4.0 finalista Europako Batzordeak Enpresa Sustapenerako ematen dituen Sarietan\nBIND 4.0 finalista Europako Batzordeak…\n<img src="https://www.irekia.euskadi.eus/uploads/cover_photos/63224/original/BIND40.jpg" style="max-width:100%" alt="" />\nSari hauen helburua ekintzailetzaren sustapenaren tokiko, eskualdeko eta nazio mailako politikak aitortzea da\nBIND 4.0 plataforma finalista hautatu dute enpresa-ingurunearen hobekuntzaren kategorian, eta irabazleak azaroan Berlinen egingo den ETEen urteko batzarrean iragarriko dira\nIndustria adimenduneko bizkortzaileak munduko startupen proiektu teknologikorik onenak garatu nahi ditu sektoreko 57 enpresa liderren eskutik.\nIndustria adimenduneko berrikuntza irekiko BIND 4.0 plataforma finalista hautatu dute Enpresa Sustapenerako Europako Sarien XIV. edizioan. Sari horiek Europako Batzordeko Barne Merkatuko, Industriako, Ekintzailetzako eta ETEetako Zuzendaritza Nagusiak antolatzen ditu, eta ekintzailetza sustatzeko tokiko, eskualdeko eta nazioko politikak aitortzea dute helburu.\nBIND 4.0 plataforma enpresa-ingurunearen hobekuntzaren kategorian hautatu dute. Era berean, Granollersko Udalaren Granollers Mercat entitateak aurkeztutako Granollers entra en Simbiosis ekimena finalista hautatu dute merkatu berdeen garapenaren eta baliabideen efizientziaren kategorian. Biak 13 proposamenen artean hautatu dituzte. Proposamen horietan, Estatuko, Autonomia Erkidegoetako eta tokiko administrazioek eta ekintzailetza sustatzeko jarduketak egiten dituzten eta ekonomia bultzatzen duten elkarte publiko-pribatuek eta enpresa-erakundeek hartu dute parte. Bi hautagaitza horiek Europako beste hautagaitza batzuekin lehiatuko dira, eta irabazleak 2020ko azaroan Berlinen egingo den ETEen urteko batzarrean iragarriko dira.\nBIND 4.0 plataformak startupak erregistratzeko datorren ediziorako deialdia itxi berri du. Deialdi horren barruan, proiektuak garatu ahal izango dira fabrikazio aurreratuari, energiari, osasunari eta elikadurari lotutako 57 enpresa liderren eskutik. Enpresa horien artean, Mercedes Benz, Coca-Cola European Partners, Quirónsalud, Siemens Gamesa, EDP eta Enagás azpimarra daitezke. Ekimena industriaren eraldaketa digitala konpainia handien eta sortzen ari diren talentuen arteko lankidetzaren bidez bultzatzeko helburuarekin sortu zen, eta Eusko Jaurlaritzaren enpresa-garapenerako agentziak (SPRI) babesten du.\nBIND 4.0 plataforma helburu bikoitza betetzeko asmoarekin sortu zen. Alde batetik, enpresa handiek berrikuntza bizkortu eta beren lehiakortasuna bultzatu eta hobetu ahal izateko (startupekiko lankidetzaren bidez, berrikuntza-iturri arinak eta efizienteak baitira). Eta, bestetik, startupek merkatura iristeko prozesua bizkortzeko (euskal industria-ekosistemarako zuzeneko sarbidea duten nazioarteko erreferentziazko enpresa handien eskutik). Gainera, mundu-mailako profesionalek emandako mentoring-zerbitzu bat eta industria-esparruan arrakasta izateko beharrezkoak diren trebetasunak eta gaitasunak garatzeko prestakuntza-programa osatu bat eskaintzen die startupei. Era berean, parte hartze soilarekin hainbat finantzaketa-iturri eta laguntza ekonomiko lortzeko aukera eta Euskadiko EBZetako (Enpresa eta Berrikuntza Zentroetako) langune baterako doako sarbidea dute.\n4,5 milioi euroko guztizko fakturazioa\nIndustria adimenduneko berrikuntza irekiko BIND 4.0 plataformak, bere bizkortze-programaren bidez, 108 startup bizkortu ditu guztira, eta 178 proiektu berritzaile garatu ditu fabrikazio aurreratuaren, energia adimendunaren eta osasunaren eta elikaduraren teknologiaren sektoreetan, bere lau deialdietan. Halaber, 1.700 hautagaitza baino gehiago jaso ditu 2016an hasi zenetik. Zifra horiek direla eta, Euskadi munduko berrikuntza- eta ekintzailetza-zentro handietako bat dela esan daiteke. Izan ere, programa amaitu ondoren, sortzen ari diren enpresen ia % 70ek trakzio-enpresekin lan egiten jarraitzen dute, eta 10 startupetik 6k haiekin berritzen dute kontratua. Ekimena hasi zenetik, BIND 4.0 plataforman garatu diren proiektu guztiek 4,5 milioi euroko fakturazioa lortu dute.\nBIND 4.0 industria adimenduneko berrikuntza irekiko plataforma publiko-pribatu bat da, Ekonomiaren Garapen eta Azpiegitura Sailak SPRI Taldearen eta Euskadiko ekintzailetzaren ekosistemako UpEuskadi plataformaren bitartez sortua. Gaur egun, Euskadin egoitza duten erreferentziazko 57 enpresa nagusirekin lankidetzan dihardu, eta nazioarteko laguntzaile teknologikoek ere parte hartzen dute, hala nola Siemens, Microsoft eta Amazon Web Services-ek. Ekimena helburu bikoitzarekin sortu zen: alde batetik, industriaren eraldaketa digitala bultzatzea, eta, bestetik, ekimen berritzaileak sendotzeko prozesua enpresa handien eta startupen arteko lankidetza-eredu baten bitartez bizkortzea. 2016. urteaz geroztik, BIND 4.0 plataformak bere lau edizioetan 100 startupek baino gehiagok garatu dituzten 178 proiektu bizkortu ditu guztira.\nBIND40.jpg 1 MB (jpg)


Gure haurrentzako laborategi modernoan askotariko teknika eta metodoak ditugu giza hizkuntzaren garapena argitzeari begira. Bertako egitura espezializatuari -jokabidezko neurketak egiteko- esker, egokitzapen bisuala, buru-mugimenduen lehentasuna eta begiraden lehentasun intermodala neurtzeko prozedurak garatzen dira, haurren hizkuntza-trebetasunak zehazteko (3 eta 12 hilabete bitartean). Era berean, 28 hilabete bitarteko haurren ezagutza sintaktiko eta lexikoa ere ikertzen da.\nJokabidezko metodoak elektrokardiograma (ECG) sistema batek osatzen ditu, haurren bihotz-taupaden maiztasuna jasotzen duena umeek jokabidezko probak egiten dituzten bitartean. ECG aktibitateak islatzen du haurrek nola egokitzen eta erregulatzen duten euren atentzioa hizkuntza jakin baten testuinguruan daudenean.\nJokabide eta fisiologia mailako metodoen osagarri gisa, haur eta umeei egokitutako EEG/ERP sistemaz ere hornituak gaude. Grabazio elektrofisiologikoak oso baliagarriak dira haurtzaroan, prozesatze-gaitasunen inguruko neurketa zuzen eta linealak eskaintzen dituztelako. Are gehiago, teknika horixe bizitza guztian zehar aplika daiteke; hau da, hizkuntzarekin erlazionatuta dauden garapenaren baitako aldaketak jasotzea ahalbidetzen du. Gure EEG/ERP sistema ECG sistemarekin bateratu daiteke.\nBCBLeko babyLAB laborategiak goi mailako ikerketa egiteko aukera eskaintzen du, haur elebakar zein elebidunen hizkuntza-garapena aztertzeko ezin hobea den inguruan dagoen zentro batean gainera.\nGure ikerketetan parte hartu nahi dutenek 943 309 300 telefonora deitu beharko dute edo email bat bidali beharko dute baby@bcbl.eu helbidera.


MARTXOAREN 8a. Udalerri eta Eskualdeetako Gobernuek bat egin dute Emakumeen eta Gizonen arteko Berdintasunaren alde, Europan eta Munduan\nHome / Declaraciones / MARTXOAREN 8a. Udalerri eta Eskualdeetako Gobernuek bat egin dute Emakumeen eta Gizonen arteko Berdintasunaren alde, Europan eta Munduan\n12:05\tDeclaraciones, Berdintasuna , Berdintasunagatiko Araudia 2,749 Views\nEuropako Udalerri eta Eskualdeen Kontseiluko (CCRE-CEMR) Gizonen eta Emakumeen arteko Berdintasuna Tokiko Bizitzan Sustatzeko Batzorde Iraunkorrak adierazi du emakumeen eta gizonen arteko berdintasuna funtsezko eskubidea eta oinarrizko balioa dela demokraziarentzat. Tokiko eta eskualdeetako gobernuak herritarrengandik gertuen dauden esferak dira, eta, hortaz, esku-hartzerako maila garrantzitsuak dira oraindik ere dirauten desberdintasunei aurre egiteko eta emakumeen eskubideak Europan eta mundu osoan sustatzeko.\nEmakumeen Nazioarteko Egun honetan, 2016ko martxoaren 8an, tokiko eta eskualdeetako gobernuen ordezkariak helburu hauen inguruan elkartu dira:\n– Gogoratzea demokrazia ezin eraiki daitekeela emakumerik gabe, eta, horrenbestez, beharrezkoak diren neurriak hartu behar direla, maila guztietan –tokikoa, eskualdekoa, estatukoa eta Europakoa-, emakumeek eta gizonek parte-hartze berdina izan dezaten erabakiak hartzeko prozesuetan.\n– Emakumeen eta gizonen arteko berdintasuna gure balioen eta europar gizarteen oinarrizko elementua dela bermatu dezatela eskatzea estatuetako gobernuei eta Europako instituzioei; beraz, elementu horrek agenda politikoaren erdigunean egon behar du, eta politika eta lege garrantzitsu guztietan txertatu behar da.\n– Berdintasunaren aldeko konpromiso formal bat hartu dezatela eskatzea Europako hiri eta eskualde guztiei, CCRE-CEMRk 2006an plazaratu eta dagoeneko 1 500 hiri eta eskualdek baino gehiagok sinatu duten Tokiko Bizitzan Emakumeen eta Gizonen arteko Berdintasuna Lortzeko Europako Gutuna sinatzearen bidez.\n– Berdintasuna eskualde eta toki mailan sustatzeko neurri politiko konkretuak hartu ditzatela eskatzea Gutunaren sinatzaileei, CCRE-CEMRk Behatoki honen bidez eskura jartzen dituen tresnak erabiliz, estatu bakoitzean tokiko eta eskualdeetako gobernuei ematen zaizkien botereen arabera; eta horren inplementaziorako beharrezkoak diren finantza eta giza baliabideak eskaini ditzatela.\n– Emakumeek XXI. mendean pairatzen jarraitzen duten indarkeria salatzea. Bizitza pribatuan zein publikoan emakumeen aurka zuzentzen den indarkeria forma guztiei aurre egin behar zaie eta ezabatu egin behar dira, honako forma hauek barne sartuta: emakumeen trafikoa, sexu-esplotazioa, indarkeria matxista jendartearen alor guztietan eta giza eskubideak urratzen dituzten gainerako ekintza guztiak.\n– Genero-indarkeria prebenitzeko eta horren biktimak babesteko eta laguntzeko politika eta lege bateratuak sortu ditzatela eskatzea estatuetako gobernuei eta EBko instituzioei. Emakumeen aurkako indarkeria eta indarkeria matxista-mota guztiak prebenitzeari eta haren aurka borrokatzeari buruzko Europako Kontseiluaren Hitzarmena (Istanbulgo Hitzarmena) berretsi dezatela eskatzea gobernu nazionalei.\n– Kontuan hartzea gerra eta jazarpenetik ihes eginda gure hiri eta udalerrietara iristen diren errefuxiatuen artean dauden emakume eta haurren behar espezifikoak; beharrezko harrera eta arreta ziurtatzea, eta era guztietako indarkeria eta diskriminazioa eragoztea.\n– Maila globalean elkarlaneean aritzeko borondatea erakutsi dezatela, Nazio Batuen Erakundearen 2030eko Agendaren 5 Helburuak lortzeari begira, horrek xedetzat hartzen baitu emakumeen aurkako diskriminazio forma guztiak ezabatzea.\nHorretaz gain, PORTUGALETEKO UDALAK asmo hauek ere adierazi nahi ditu:\n– Konpromiso irmoari eusten diola lanean jarraituko duela berdintasunaren alde eta emakumeenganako indarkeriaren kontra eta, horretarako, Udalnatzak onetsitako tresnak baliatuko dituela: hots, Andre-Gizonen Berdintasunerako IV. Udal Plana eta Berdintasun Batzorde Mistoa. Udalak bereziki erreparatu nahi die bazterketa bikoitza pairatzen duten emakumeei, horien artean daudelarik, besteak beste, dibertsitate funtzionaldunak, migratuak, adinekoak edo gizartetik baztertzeko arriskuan daudenak.\n– Aurrekontu-sailak diru nahikoaz hornituko dituela, urtero garatu ahal izateko Andre-Gizonen Berdintasunerako IV. Udal Planean aurreikusitako ekintzak eta, halaber diru-sailok urtero handituko dituela.\n– Udalerriko talde eta elkarte feministek berdinatsunaren alde dituzten ekimenak hemendik aurrera ere babestu eta hedatuko dituela.\n– Urratsak egingo dituela Emakumearen Etxea sortzeko, herriko emakumeekin eta talde feministekin elkarlanean.\n– Herriko kaleen izenak aztertuko dituela eta emakume izenak txertatuko dituela kale-izendegian.\n– Egunetik aurrera ere herriko jaietan eta ospakizunetan berdintasunezko parte-hartzea garatu eta sustatuko duela, gizarte taldeekin elkarlanean.\nDescargar (DOC, 209KB)\nTags 8marzo ayuntamiento gobiernos locales portugalete\nPrevious MARTXOAK 8. ikuspegi feminista batetik\nNext LANBIDEEK EZ DUTE SEXURIK. Emakume izateak ez dizu karrera baldintzatu behar.\nEUDEL-Euskadiko Udalen Elkarteak bere gaitzespen irmoena azaldu du Nafarroako Murchante udalerrian gertatutako Gasteizko emakumeren hilketa …


Doktore aurreko ikertzaileen soldaten egokitzapena | LAB UPV/EHU\nDoktore aurreko ikertzaileen soldaten egokitzapena\n2020-01-21 IIP, Ikertzaileak, LAB UPV/EHU, SoldataLAB UPV/EHU\nDakizuenez, 2019ko martxoaren 16an sartu zen indarrean doktoratu aurreko ikertzaileen estatutua (EPIF). Arau horrek ministerioen, autonomia erkidegoen, unibertsitatearen eta erakunde pribatuen formaziorako kontratuei eragiten die.\nEPIFek langile horien gutxieneko soldatak (gordinak) ezartzen ditu:\nLehen eta bigarren urteak: 16.127,58 €urtean (1.151,97 € 14 ordainsaritan)\nHirugarren urtea: 17.279,50 €urtean (1.234,25 € 14 ordainsaritan)\nLaugarren urtea: 21.599,48 €urtean (1.542,82 € 14 ordainsaritan)\nSoldata horiek unibertsitateak ordaintzen dituenak baino handiagoak dira egoera batzuetan – Deialdiaren eta kontratu-urtearen arabera –. 2019tik aurrerako deialdi berriak EPIFen ezarritako soldata minimoetara egokitu dira, baina lehen kontratatutako langileek gutxiago kobratu dute kasu askotan. LABek denbora darama negoziazio-mahaia irekitzea eskatzen, ikertzaile guztien egoera, eta zehazki gai hau, aztertzeko. Azken hilabete hauetan sindikatuok ikerketako errektoreordearekin bildu gara, baina ez da konponbide egokirik lortu gure ikuspuntutik. EHUko eta Eusko Jaurlaritzako deialdietako PIFentzat soldatak egokitu egingo dira euren kontratuak berritzen direnean, baina ez da ordainduko hori gertatu baino lehenagoko hilabeteei dagokien aldea. Ministerioaren laguntza duten pertsonen egoera okerragoa da, unibertsitateak ez baitu planteatzen galtzen ari den dirua konpentsatzea Ministerioak finantzatzen ez badu.\nHoriek horrela, eta kontuan hartuta erreklamazio judizialik egiten ez bada martxoaren 16tik aurrera dirua behin betiko galtzen hasiko dela, zuen egoera ebaluatzera animatzen zaituztegu, eta, komeni bazaizue, ordaindu ez zaizuen zenbatekoaren erreklamazioa egitera. Erreklamazioak nahi dituzuen zerbitzu juridikoen bidez aurkez ditzakezue. LABek prozesu horiek aurrera eramateko bere burua eskaintzen du; izan ere, prest ditugu erreklamazio-ereduak.\nErreklamazioa egitea komeni zaizun baloratzen laguntzea nahi baduzu eta LABekin egin nahi baduzu, jar zaitez harremanetan gure bulegoetan baldintzak azaltzeko.\nLABek bat egiten du doktoretza aurreko ikertzaileen kontzentrazioarekin, asteazkenean, hilaren 22an, 11: 30etan, Leioako campuseko Mikel Laboa plazan. Mobilizatzeak beti merezi du!\n← Irakasle egonkorren kontratu-luzapena\tU30 UPV/EHUn GREBA OROKORRA: Gehiengo sindikalaren adierazpen bateratua →\nIkertzaileak kontratatzeko deialdiak (2020ko ekainean eguneratuta)\nDoktore titulua lortzeko lizentzien deialdiak\nPremiazkoa da lan heriotzen egiturazko arazoa agenda politikoan kokatzea 2020-07-04\nDei egiten diegu langileei Zaldibar Argitu!-ren larunbateko manifestazioan parte har dezaten 2020-07-04\nMobilizazioa egin dugu Bilbon, Jaurlaritzaren Osasun Sailaren aurrean, anbulantzia zerbitzuaren publifikazioa eskatzeko 2020-07-03\n"Ez gaude prest berriro ere krisiaren faktura gazteon bizkar gainean jartzeko; krisiaren faktura aberatsek ordain dezatela!" 2020-07-03\nAzken lan heriotza salatuko dugu astelehenean, Irun eta Hondarribi arteko Mendeluko biribilgunean 2020-07-03


Atunetarako tresnak eta ontziko bizimodua - Ahotsak.eus\nAtunetarako tresnak eta ontziko bizimodua\nAtunetarako tresnak eta ontziko bizimodua Atunetara hamabi lagun joaten ziren. Ezpetak erabiltzen zituzten, hiru aparailudunak. Arto-malutak erabiltzen zituzten amuari lotuta. Itsasontziko egunerokoa kontatzen du; lotarako, ura edateko, garbitasunerako eta jatorduak egiteko nola moldatzen ziren. Berrogei egun egiten zituzten.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-052-009 kodeko bideoa nahi duzula aipatzea: ahotsak@ahotsak.eus\nAtunetara hamabi lagun joaten ziren. Ezpetak erabiltzen zituzten, hiru aparailudunak. Arto-malutak erabiltzen zituzten amuari lotuta. Itsasontziko egunerokoa kontatzen du; lotarako, ura edateko, garbitasunerako eta jatorduak egiteko nola moldatzen ziren. Berrogei egun egiten zituzten.\nGaia(k): Itsasoa » Lan-tresnak eta azpiegiturak » Lan-tresnak , Itsasoa » Arrantza-kanpainak » Atuna , Itsasoa » Arrantzontziko bizimodua eta lanak » Itsasontziko bizimodua , Itsasoa » Arrantzontziko bizimodua eta lanak » Itsasontziko garbitasuna\nLezoko itsasbazterrean arrantzan\nItsasontziko otorduak eta txalupa-mutilak\nGarbitasun gutxi eta erosotasunik ez ontzian\nItsasontziko mutilaren lana: tretzak prestatzea\nMalutak atuna engainatzeko


Gure ama izutua dago. Akojonatua. Nire amaginarreba ere bai. 80ak ederki pasatuak dituzte biek eta ordu franko ematen dute etxean, telebistari begira. Eta telebistek solasgai bakarra izan dute azken egunetan. Edo ia-ia. Gure ama eta nire amaginarreba ez dira ergelak. Ikus-entzunezkoetan heziak direnez, badakite bereizten zein den albisterik garrantzitsuena. Batez ere, berrogei minutuko albistegi batean 20 minutu baino gehiago albiste bakar bati eskaintzen bazaio. Eta 20 minutu baino gehiagoz kontu berari bueltaka ibili ondotik, alferrik da erratea, “tira, hala ere, egoera ez da hain larria”. Hedabide batzuk ohartzen ari dira. Bertze gai batzuekin irekitzen ari dira. Zorioneko aferari leku gutiago ematen hasi zaizkio. Baina ez dakit berandu ez ote den. Gure ama izutua dago. Akojonatua. Nire amaginarreba ere bai.\nEta ni pixka bat potroetaraino, bonbardaketa txatxu honetaz.\n[Euskalerria Irratiko Metropoli Forala saioa, ‘Minutu bateko manifestua’, 2020ko martxoaren 4koa]\n5 pentsamendu “Akojonatuak”-ri buruz\nzuhaitz 2020-03-09 09:54\nZure ama eta amaginarreba kutsatzen badira ia ziur hil egingo dira. Egia da, bai ala ez? Egia bada, akojonatuta egotea normala da. Eta akojonatuta badaude neurriak hartuko dituzte, beraz ez da txarra. Normala ez dena, lasai egoteko esan eta birusaren bila joan dendartera.\nzuhaitz 2020-03-09 11:58\nIzuarekin ez omen da ezer irabazten, diote. Lasaitasunarekin ere ez. Hemengo txinatarrak harrituta omen daude, ez dute neurririk ikusten, dena lasai-lasai. Inork ez du sakrifikatu nahi, asteburua etxean? Nola ba! Hori guzateriaren aurkako krimena litzateke. Zinera, futbol partidua ikustera… lasai-lasai. Izua farmazia industriak sortu nahi du dirua irabazteko, hori diote. Guk horri aurre egiteko lasai-lasai jarraitu behar dugu. Gu gainera Europa gara, prest gaude, gure osasun sistema menderaezina da. A las primeras de cambio, osasuneko 200 profesional zirkulaziotik kanpo. Hasi ere ez da egin asuntoa eta ospitalak desbordatuta omen daude. Que no nos pase nada! Ah! Baina lasai eh! Ez dut sendagile bakar bat maskararekin ikusten babesteko. Hori Txinako irudiak dira, guk hobeto kontrolatzen dugu, ez ahaztu europarrak garela. Maskarak ba al dituzte? Norbait arduratu da? Keba! Aurreko epidemietan ikusi zen: sekulako stocka egin eta gero ezertarako, zergatik erosi beraz oraingoan? Kapitalismoa elikatzea litzateke. Lasai-lasai, gu europarrak gara, gure osasun sistema menderaezina da. Lau ijito mendean hartzeko ere ez gara. Ijito? Ez, ez, hori ezin da aipatu, arrazakeria da. Beren kulturan dago aginduak ez betetzea, kulturak errespetatu egin behar dira. Lasai-lasai, ijitoak berrogeialdirik ihes egin, Bastidara futbola jokatzera joan lagunekin eta gero positibo eman, eta eskola itxi. Etorkizunean ere behar ditugu istorio epikoak, eta hau horietako bat izango da. Autoritatea, zer da hori? Sistema irauli egin beharra dago, egurra menperatzen gaituen sistemari! Lasai-lasai. Eskuak xaboiarekin garbitzea nahikoa da. Maskarak ez dira beharrezkoak, nola esango dute bada onak direla, denentzat ez badago. Baina lasai- lasai. Hiltzen diren guztiak zaharrak omen dira, patologiak dituztenak. Hori esan eta lasai gainera. Ez dute bizitzen jarraitzeko eskubiderik nonbait. Galdetuko diegu beraiei?\nIker 2020-03-09 14:49\nNi honekin gelditzen naiz: “quedense en casa”. Gauzak garbi esan behar dira, umeei bezala gauzak leuntzeak ez du balio.\nJoxe 2020-03-12 19:04\nOtsoa eta artzainaren ipuina denok ezagutzen dugu.\nEz dakit birus hau benetan larria den ala ez, baina ez da harritzekoa sinesgaitzak izatea; hainbestetan esan digute otsoa datorrela…\nzuhaitz 2020-03-14 15:16\nJoxe, zure informaziorako aurrekoan irakurri nuena: Txinan sendatzen ari direnei azterketak egiten ari zaizkie gaitza ikertzeko, eta oraindik ondorio garbirik ezin dela atera badiote ere, biriken ahalmenean %20-30 bitarteko galera ikusten ari dira. Birikako ehunetan kalteak antzeman dituzte. Ez dakite kalte horiek kroniko bihurtuko diren edo ez. Oraindik gaitza ikertzen ari dira. Hau katarrito bat balitz, gure artean askok zabaldu nahi izan duten moduan, MOEak ez lituzke alarma guztiak piztuko. Gure artean zerbait gertatzen da, bai euskaldunen artean. Nik honi euskal panparroikeria deitzen diot. Onintzak Berrian idatzia da panparroikeri horren adierazle garbia. Badugu antisistemarako joera panparroi bat. Panparroikeri akonplejatua da gainera. Ulertuko duzu zer esan nahi dudan: gure herri kozkor batean norbait kalera maskararekin aterako balitz isekapean hartuko lukete herritarrek. Txinan ez litzateke hori gertatuko adibidez. Hemen imajina zaitezke isekak: “baziek bozala jantzita” eta parekoak. Panparroikeri akonplejatu euskalduna, oraindik ere euskara batua onartzen ez duen panparroikeri hori. Eta mundu honetan zerbait nazkagarria badago horixe da, panparroi euskalduna, hori baino gauza zerriagorik ez dago. Sikira panparroi ahaldundua balitz… baina ez, aurrenekoan espaloitik jaisten den euskalduna. Uste dut garbi utzi dudala, ez?


Aurrekoetxea Olabarri, Gotzon; Makazaga Eizagirre, Jesús Mari; Ormaetxea Lasaga "Txipi", José Luis (arg.)\nEzaguna da euskal literatura klasikoari eta, zehatzago, Axularren Geroren ekarriari Patxi Salaberrik dion zaletasuna: hainbat euskarri eta aldizkari-liburutan utzi ditu bere ekarpen mamitsuak, funtsezkoak direnak Axularren liburuaren gorabeherak gaur egun hobeto ezagutzeko.\nHementxe dituzu, irakurle, liburu honetan, modu kronologikoan paraturik, Patxi Salaberri Axularzaleak gai honetaz idatzi dituen lan guztiak. Jada ez duzu aldizkarietan eta sareko helbideetan zehar garraiatzen ibili beharrik izango ezagutzeko Geroren literatura-balioa, edo autoreak Gero idaztean izan zituen aurrekariak eta inspirazio-iturriak, edo honelako liburu bat idaztera eraman zuten motibazioak. Lan asko kendu dizugu, euskal filologo, filologogai, euskal gaien zale nahiz bestelako irakurle hori: zeurea da orain hemen hasten den lana. Ez utzi geroko gerorako liburu hau esku artean hartu eta hartaz gozatzeko aukera.


ZURE ARGAZKIEI TESTUA GEHITZEKO 6 APLIKAZIO - ESTILOA\nZure argazkiei testua gehitzeko 6 aplikazio\nSarritan esaten da irudi batek mila hitzek balio duela. Baina, batzuetan, kontu handiz aukeratutako hitz gutxi batzuk aldapako argazki iragazkiak baino eraginkorragoak izan daitezke. Argazki digitaletan epigrafeak gehitzea belaunaldi honetako Sharpies da Polaroids-en, erabiltzaileei hitz pertsonalak, inspiraziozkoak edo espontaneoak sartzea ahalbidetuz, argazki digitalak postal birtual bihurtuz posta elektroniko bidez, IM edo edozein sare sozial bidez partekatzeko ...\nEzkerrean: Argazki Errotulazioa - Eskuinean: Bukatuta\nTipografia eta letra tipoak ezagutzen badituzu, ziurrenik izena ezagutuko duzu Etxeen Industriak . Ez da harritzekoa Photolettering aplikazioa martxan jarri izana; harrigarria da letra-tipo ospetsua luzaroan hartu izana oso ezagunak diren letra-tipoen katalogoa partekatzeko. Aukeratu argazki bat, moztu eta gehitu testua oso estilizatutako letra-aukeren bildumako testua. Kontuan izan, aplikazioa eta lehenengo 6 letra tipoak doakoak dira, baina letra tipo gehigarri bakoitzak 99 zentimo balio ditu, edo 9,99 $ 21 guztientzat. Doakoa - Letra tipo osagarriak $ 1 bakoitzeko\nInstagram-ekoen artean gogokoena, Over optimizatuta dago iPhonetarako zein iPadetarako irudietan testua gehitzeko, korritze gurpileko interfazea menderatzeko erraza baita. Biratu norabide bat edo itzuli beste modu batera hitzak gehitzeko, letra tipoak aukeratzeko, editatu edo partekatu zure sorkuntza Pinterest, Instagram, Twitter, Facebook, Tumblr edo zure kamera filmean. Ez duzu gustuko letra tipo bat ikusten? Gehiago gehi daitezke freelance artistek aplikazioko erosketaren bidez edo beste aplikazio batzuetatik inportatu. 2 $ (une honetan salgai dago $ 1 truke)\nEzkerra: InstaQuote - Eskuina: PicsArt Photo Studio\n50 letra tipo, aurrez ezarritako 19 txantiloi, letra tamaina, kolorea, lerrokatzea, posizioa eta lerro tarteak aldatzeko aukera: InstaQuote esaldi + irudien sorkuntza azkar eta errazetarako aplikazio ezin hobea da. Erabiltzailearen interfazea erraz hartu behar da Instagram edo niretzako argazki sozialen aplikazio amaigabeetako bat erabili duen edonorentzat. Amaitutako sorkuntzak zuzenean esportatu daitezke Facebookera, flickrera, Twitterretik aplikaziotik. Doakoa - eskuragarri ere ios\nPicsArt Argazki Estudioa\nPicsArt hitz gutxitan laburbiltzeko: poltsikorako argi gela digitala. Argazki-edizioko funtzio estandarrak, hala nola argiztapenaren doikuntzetara moztea, eskuragarri daude, hala nola dekorazio-ertzak, argazki efektuak, collageak eta, jakina, testu geruzak. Argazki gehigarriak zuzenean marraztu daitezke irudietara, boligrafo edo eskuilatxoen hautaketak erabiliz mezu pertsonalizatuago bat lortzeko. Doakoa - eskuragarri ere ios\nEzkerrean: Irudi perfektua - Eskuinean: zinta\nIrudi ezin hobea\nArgazki manipulazioko beste aplikazio indartsu bat mahaigaineko aplikazio osoen tresna aukera askorekin, Picture Perfect da probatu dugun Windows Phone irudien aplikazio erabilgarri eta erabilgarrienetakoa. Argazki batek editatu edo hobetu behar duen, Picture Perfect-ek doikuntza azkarrak egiteko beharrezko tresnak ditu, besteak beste, testua argazkiari azken ukitu gisa gehitzeko. Kolorea, letra-tipoa, lerrokatzea eta kokatzea pertsonalizagarriak dira. Doakoa\nBada garaia biribilketa hau amaitzeko, eta zein egokia den Windows Phone argazki dekorazioko aplikazio honekin. Ribbon-ek erabiltzaileei aukera ematen die argazkien azpitituluak egiteko testu koloretsuekin loturiko zinta grafikoak gehitzeko, batez ere irudi lanpetuek edo koloretsuek irakurgarritasuna kontrastea behar dutenean. Efektua oso ederra da, eta Ribbon oso erraza da testua idazteko, koloreak aukeratzeko eta pintxatzeko hitzekin arretaz antolatutako irudiaren sentimendua antolatzeko. Doakoa\n(Irudiak: Jason Rodway; goian estekatutako moduan)\nNola erraz garbitu eta antolatu zure fitxategi digitalak\nD.C.-ko Eraikitzen ari den auzo batera joan nintzen bizitzera, eta orain ezin dut beste inon irudikatu


Begoña Durruty eta Marko Armpach euskal komikigintzaren ordezkari Bruselan — Gaztezulo\nBegoña Durruty eta Marko Armpach euskal komikigintzaren ordezkari Bruselan\nBegoña Durruty eta Marko Armpach euskal komikigintzaren ordezkari Bruselan Euskal kulturak laugarren aldiz hartuko du parte ekitaldian EUNIC-en (European Union National Institutes for Culture) eskutik eta Etxepare Euskal Institutua eta Euskadiren Europar Batasuneko ordezkaritzaren arteko elkarlanari esker. https://www.gaztezulo.eus/albisteak/begona-durruty-eta-marko-armpach-euskal-komikigintzaren-ordezkari-bruselan https://www.gaztezulo.eus/albisteak/begona-durruty-eta-marko-armpach-euskal-komikigintzaren-ordezkari-bruselan/@@download/image/Captura de pantalla 2018-09-13 a las 10.37.02.png\nEuskal kulturak laugarren aldiz hartuko du parte ekitaldian EUNIC-en (European Union National Institutes for Culture) eskutik eta Etxepare Euskal Institutua eta Euskadiren Europar Batasuneko ordezkaritzaren arteko elkarlanari esker.\nEuskal komikigintza laugarren aldiz egongo da ordezkatuta irailaren 14etik 16ra Belgikako hiriburuan egingo den Fête de la BD – Strip Feest jaialdi entzutetsuan. 2010. urtean sortutako ekitaldi honek komikiarekin loturiko makina bat tailer, aurkezpen, hitzaldi, mahainguru eta erakusketa eskaintzen ditu. Horrekin batera, Europa osoko editoreek euren argitalpenak eta nobedadeak erakusten dituzte bertan. Urtero 100.000tik gora bisitari eta 250 egile baino gehiago elkartzen dira jaialdian, eta aurten Begoña Durruty eta Marko Armpach marrazkilariak egongo dira horien artean.\nAurten Begoña Durruty eta Marko Armpach marrazkilariak izango dira Bruselara joango diren euskal sortzaileak. Irailaren 15ean Armpach-ek norberaren herrialdean komikigintzak duen egoeraz eztabaidatzeko mahai-inguruan hartuko du parte Luxenburgo, Portugal eta Turkiako egileekin batera. Irailaren 16an berriz Durruty-k haurrei zuzendutako sorkuntza tailerra emango du. Parte hartzen duten herrialdeetako komikien aniztasuna erakutsiko duen erakusketa bat ere antolatu da.\nEra berean, sektoreko editoreek, profesionalek eta ikusleak orokorrean euskal komikigintza hobeto ezagutzeko aukera izango dute hainbat argitaletxek argitaratutako lanak eskuragai egongo baitira.


Nafarroako konkistaren 500 urteak, euskal-kataluniar harremana eta Chascomusko EEaren ekimen gehiago\nAsteartean, uztailaren 24ean, 500 urte bete ziren Gaztela eta Aragoiko tropak Iruñea setiatu eta biharamunean hiriaren erorketa lortu zutenetik duela 500 urte. Hori guztia aipagai hartu zuen irudian ikusten dugun Cesar Arrondoren hitzaldiak (argazkia EE)\nChascomuseko euskal etxe argentinarrak UNLP Unibertsitateko Cesar Arrondo irakasleak emaniko hitzaldi batez gogoratu zuen joan den asteartean Iruñeko hiriaren setioa eta biharamunean hiria beraren erorketa, hain zuzen ere uztaileko egun horietan beretan duela bostehun urte gertatutako pasadizo historikoa eta Nafarroako Erresumaren konkista eta independentzia galtzea ekarriko zuena. Oroitze-ekitaldi hori testuinguru, Buenos Aires probintziako euskal etxeak "Navarra: la conquista" dokumentala eman zuen bere egoitzan eta, besteak beste, La Platako Kataluniako Etxeko presidentea, Carles Capdevila, gonbidatu zuen bertara, harekin opari-truke bat eginez. Bestalde, EEak urteroko Euskal Gaualdia iragarri du abuztuaren 4erako herriko Brazzola Udal Antzokian, San Inazio eguna ospatzeko.\nChascomus, Argentina. Chascomuseko euskal etxetik jakinarazi zaigunez, arrakasta polita lortu zuen asteartean, pasadizo historikoaren bost mendeak betetzen ziren egun berean Zingirako Euskalunak-en egoitzara biltzeko egindako deiak. Izan ere, eta UNLPko Cesar Arrondo irakasleak azaldu zuenez, egun horretan gogoan hartzen zena "konkistaren hasieraren 500 urteak eta Nafarroako Erresumaren euskal estatu independente gisa galtzearen bosgarren mendeurrena" zen. Arrondok, esan digu euskal etxeko presidente Pedro Mauregui Larrandak, jendaurretu zuen "bakoien historia bere zenbait etapetan Nafarroako Erreinua osatu garatu eta galdu arte". "Erresuma galtzeaz, gaztelar eta aragoitarrek 1200etik aurrera garatu zuten konkistaz mintzatu zen gehienbat, 1512ko uztailaren Iruñearen erorketa ekarriko zuen prozesuaz".\nArrondok sarbide eta testuinguraketa historikoa eginik, Ruben Marcillak zuzenduta Nabarraldek egindako 1512: la conquista de Navarra dokumentala eman zen. Ekitaldira La Platako Casal dels Països Catalans-eko presidentea gonbidatu zen, Carles Capdevila eta haren eta euskal etxeko lehendakari Pedro Mauregui Larrandaren artean opari-truke bat egin zuten, bi herrialdeon arteko adiskidetasunaren erakusgarri.\nEuskal Etxeak publikoki eman nahi dizkie eskerrak Cesar Arrondo eta Horacio Marotto Etxezaharri, ekitaldia antolatu eta gauzatu ahal izateko eskainitako lankidetza kari.


Pribatutasun politika - DYAk behar zaitu\nDYA te necesita\nDYAn prest gaude edozein motatako alertetan esku hartzeko. Baina hurrengora joateko zure laguntza behar dugu.\nEta DYAri nork laguntzen dio?\nLagundu iezaguzu hilero edo noizean behingo ekarpena egiten. Aukeratu zenbateko bat eta bete zure datuak. 30 €-ko ekarpena eginda, pertsona batek paseatzera joateko behar duen laguntza ahalbidetzen du.\nEgin Bizum bat 38071\nDeitu 943 46 46 22\nZure aldetik informazioa jasotzeko beharra badugu, beti boluntarioki ematea eskatuko dizugu espresuki.\nWebguneak datu bilketarako dituen formularioetatik, edo beste bide batzuetatik, jasotako datuak Datu-babeseko Espainiako Agentziaren Datu-babeseko Erregistro Orokorrean inskribatutako izaera pertsonaleko datu fitxategi batera gehituko dira. Fitxategi honen arduraduna DYA GIPUZKOA da.\nErakunde honek pribatutasunez erabiliko ditu datuak, eta eskatutako zerbitzuak eskaintzeko helburuarekin soilik, DBEOak eta 34/2002 Legeak, uztailaren 11koa, Informazioaren Gizarte eta Merkataritza Elektronikoaren zerbitzuei buruzkoak inposatzen dituen legezko eta segurtasunezko berme guztiekin.\nDYA GIPUZKOAk datuak ez emateko, ez saltzeko, eta hirugarren pertsonekin ez partekatzeko konpromisoa hartzen du, aurretik onespen zehatzik ez badago. Halaber, DYA GIPUZKOAk datuak ezeztatu edo zuzendu egingo ditu hauek zehaztugabeak, osatugabeak edo zuten helbururako beharrezkoak edo egokiak izateari utzi badiote, DBEOan aurrez ikusitakoaren arabera.\nErabiltzaileak emandako baimena baliogabetzeko aukera izango du, eta bere datuetara sartzeko, edo hauek zuzentzeko, indargabetzeko, mugatzeko, kontrastatzeko eta eramateko eskubideak erabili ahal izango ditu. Horretarako, DYA Gipuzkoako egoitza sozialera zuzendu daiteke postaz (Mendigain 30 behea, 20014 Donostia), edo info@DYAgipuzkoa.com posta elektronikoaren bidez, N.A.N.-aren bi aldeetako fotokopia bat erantsiz behar bezala identifikatuz, eta era argian erabiltzen ari den eskubidea zein den esanez.\nDYA GIPUZKOAk cookie-ak erabili ahal izango ditu webgunean zerbitzuak ematen dituenean. Cookie-ak erabiltzailearen terminalean dauden informazio pertsonaleko fitxategi fisikoak dira. Erabiltzaileak bere programa nabigatzailea itxuratzeko aukera du, honen bidez cookie artxiboen sorrera galaraziz edo hauetaz ohartaraziz. (Ikusi Cookie Politika).\nGure webgunea gure erakundekoak ez diren webguneetako loturen bidez uztea aukeratzen baduzu, DYA GIPUZKOA ez da aipaturiko webguneen pribatutasun-politiken ezta hauek ordenagailuan bildu ditzazketen cookieen arduradun egingo.\nPosta elektronikoari dagokion gure politika zuk jaso nahi dituzun komunikazioak bakarrik igortzean oinarritzen da.\nMezu hauek posta elektronikoz ez jasotzea nahiago baduzu, hauen bidez zure indargabetze eta uko egite eskubidea erabiltzeko aukera ematen dizugu, Informazioaren Gizarte eta Merkataritza Elektronikoaren Zerbitzuei buruzko 34/2002 Legearen 22 artikuluko III. Tituluan jarritakoaren arabera.\nLegez kontrako izaera duten jardueren aurreko prozedura\nEdozein erabiltzaile edo bitartekok gure webgunearen bidez eskuragarri diren web-orrietan edozein ekintza ilegalak burutzeko edota inolako edukiaren legez kontrako erabilera azaltzen duten ekintza edo egoerak daudela uste badu, DYA GIPUZKOAri jakinarazpen bat bidali beharko dio, behar bezala identifikatuz, balizko arau-hausteak zehaztuz eta jakinarazpenean emandako informazioa zehatza dela espreski eta bere ardurapean adieraziz.\nEspainiako legeria ezarriko da DYA GIPUZKOAren webguneari dagokion edozein gai eztabaidagarrirako.\n© DYA Gipuzkoa 2021.\nGure orrira joan\nOraindik ez joan\nBaliteke orain ezin laguntzea ekarpen ekonomiko batekin, baina oso lagungarria izango litzateke gure newspaperrera harpidetzea gure lana zabaltzeko.


Bilboko portuko armen kontra, Greenpeacek • ZUZEU\nBilboko portuko armen kontra, Greenpeacek –\nBilboko Portuan Saudi Arabiarako bidean itsasoratzen diren armak Yemeneko gerran erabiltzen direla salatzeko ekintza egin zuen atzo Greenpeace erakundeak.\nGreenpeace-k zabaldutakoaren arabera, inork ezin du bermatu arma hauek zibilak erailtzeko erabiliak izango ez direnik, eta beraz, Espainiar Gobernuak hauek saltzea baimendu arren, “erabat ilegalak dira”. Gogoratu orain gutxi, Bilboko Portuko Plan Estrategikoaren aurkezpenean, “arma trafikoa legala den bitartean… aurrera” adierazi ziola bertako zuzendari Asier Atutxak, Bilboko Portuko Agintaritzako Presidenteak, arma hauen erabileraz kezka agertu zuen bertaratutako bati.\n“Ekintza honen bitartez espainiar Gobernua salatu nahi dugu -dio Greenpeacek-, eta giza eskubideak urratzeko erabiliak diren armen trafikoa eten dezala eskatu”. 2015a geroztik Yemenek etengabeko erasoak pairatu izan ditu, eta 2017ra arte, kasik 10.000 zibil erail eta 50.000tik gora zauritu dituzte bertan. Bilboko Portutik eramandako armei esker, besteak beste.\nAtzoko ekintza ez-biolentoa, Nadia Gonzalezek gobernuz kanpoko erakundearen blogean aldian aldiro kontatu zuenez, goizeko 9.00etan abiatu zuen Greenpeacek, hiru txalupa bizkorrekin portuan sartzea lortu zuenean. Bahri Tabuk ontzitzarrera kateatzea zuten helburua, Saudi Arabiarako armak garraiatzekoa zen zama-ontzia.\nBidean Guardia Zibilaren txalupari izkin egin eta 10.00ak ingururako ekintzaile talde batek zama-ontzitik zintzilikatzea lortu zuten; “zama-ontzi erraldoi honen ondoan txiki-txikiak ematen dugu, baina batzuetan txikerrak izanda ere badugu gauzak aldatzeko gaitasuna”, zabaldu zuten mezua.\n11.30ak bueltan hasi zen Guardia Zibila ekintzaileak zama-ontzitik jeitsiarazten, kamioiak ontzitzarra armaz betetzera heltzearekin batera. Eguerdirako ekintzaile guztiak Bahri Tabuk-etik urrutiratuak zituzten, eta 14.00etan bederatzi lagun atxilotu zituztela zabaldu zuten arren, iluntzerako guztiak libre zirela jakinarazi zuen Greenpeacek.\nAtzoko ekintza argazkitan:\narmak, Bilboko Portuak, ekintza, giza-eskubideak, Greenpeace, salaketa, yemen


Begiradak: Alfabetakuntza digitala eskolan\negilea: Karmele Perez Urraza; 8:17:00 a.m.\nnire ustez eskoletan ez garratzia handirik ematen teknologia berriei.irakasleek badakite ikasgai bakoitzean zer eman behar duten eta beraien ikasgaian ez denez honi buruzko ezer agertzen ez dute erakusten,baina ez dira konturatzen etorkizunean denok menperatu behar ditugula ordenagailuak\nBy bigarnegoitiz, at 7:44 p.m.\nEgia da teknologia berria deritzoten komunikabide berri guzti horiek (telebista, CD-a, mp3-a, multimedia, ADSL,...)arrotzak direla erabat gutariko askorentzat. Nahiz eta bizi garen gizarte honetan gure egunerokotasunean bizi baliabide edo tresna horiekin, oraindik arrotz egiten zaizkigu askori. Etxean badugu ordenagailua, unibertsitatean, eskolan, lantegian... baina benetan irakatsi al digute bere erabilera? Niri ez behintzat. Oinarri-oinarrizko lau kontu ikasten ditugu, eta badirudi horrekin aurrera egin behar dugula. Egia da, hala ere, norberaren arakatzeak asko laguntzen duela, baina...\nEgun, eskoletan indar handia daukate teknologia berriek, inoiz baino gehiago. Baina duten presentzia hori modu didaktiko, pedagogiko eta kritiko batean transmititzea ezinbestekotzat jotzen dut. Tramankulu hauek ondo erabiltzen ikasi behar dugu, gure interes eta proiektu pertsonaletarako benetako tresna izan daitezen, eta ez denborapasa soila. Erraztasunez informazioa bildu, antolatu, ikusi, entzun, transformatu... Teknologia berrien inguruan ere hezkuntza kritikoa zilegi da eta esparru horretan, beste guztietan bezala, gogor ekin eta borrokatu behar da, helburu askatzaileak bitarte.\nBy ondiz, at 10:20 a.m.\nHasteko, alfabetakuntza digitala, nire ustetan, bazterketa soziala gehihago areagotzen du. Behar diren elementuak alfabetatu digitalizatua izateko, ez daude pertsona guztien eskuetan, eta analfabeto sentitzera ailegatuko dira objetu hauek izateko aukera ez duten pertsonek.Ba nere ustetan ez! Metodo tradizionala (eskutitza) nahiz eta bere erabilera nahiko baztertua izan, ahaztu ezin den metodoa da eta gure etorkizuneko umeak horrela idazten jakin beharko dute. Zergatik diodan hau? ba hainbeste teknologiarekin, etorkizun batean, eskolek ordenagailuen bidez emango dituzte klaseak, baita lanak ordenagailuz aurkeztu etab, etab.\nHorrela umeak idazteko soltura asko galduko dute.\nGeldiezina den prozesua da teknologia eta nahitaez hori irakatsi beharko diegu gure ondokoei eta guk baita ikasi. Egin beharko dugu baina ez zait justua iruditzen.\nBy GALUKIS, at 4:01 p.m.\nez dit usten ezer bidaltzen\nBy GALUKIS, at 4:36 p.m.\nNire ustez, teknologia beriak aukera asko ematen dizkigute, baina ondo erabiliz gero. Eskola batzuetan, Bilbon eta Tolosaldean baten bat ezagutzen dut, haien haurreri Internet-a erabiltzen irakasten diete. Niri ondo iruditzen zait, zeren eta gero, nagusiago direnean,ez dute denborapasa soila gisa erabiliko. Nire garaian ez ziguten horrelako gauzarik erakutsi eta gaur egun ikastaroetara,... joan behar zara teknologia berriak ezagutzeko eta erabiltzen ikasteko.\nKontutan izan behar dugu, eskolan, orain hasi direla bideoak,... erabiltzen haien irakaslei zenbait arlo irakasteko, baina arlo hauek ondo ulertzeko haien pentsamendu kritikoa garatu beharko dute.\nBeraz, eskoletan, teknologiak sartzea ez dago gaizki, baina bere erabilpen kritikoa eta zehatza eginez gero. Honetaz gain, etorkizunean, teknologia berriak menperatzen ez dituzten pertsonak analfabetoak izango dira eta bazterketa soziala jasango dute.\nBy Naiara Del Olmo, at 1:07 p.m.\nInformazio asko ematen da teknologi berrien inguruan baina erabiltzeko orduan asko eta askok ez dugu jakiten ordenagailua erabiltzen ere. eskoletan lau gauza erakusten dizkigute eta horrekin ordenagailu bat erabiltzen badakigula ematen du. nire ustetan alfabetakuntza digitalak bazterketa sozial batera eramaten gaitu,ordenagailu bat ez izateak ez du esan anhiko pertsona hori analbabetua denik ezta? gaur egun eskolan txiki txikitatik ikasten dute ordenagailua erabiltzen, edo lau gauza erakutsita ordenagailua erabili dezaketela uste dute eta adibidez gutun bat idazteko zein pausu jarraitu behar diren ere ez dakite.\nEtengabeko berrikuntza teknologikoak pairatzen dituen gizarte batean bizi garela onartzea askori asko kosta egiten zaigu. Begi bistakoa da, ordea, tresna hauen erabilera egun edonon eta edonorengan aurkitu daitekeela, hortaz honen aurrean begiak istea eta gorrarena egitea errealitatea ukatzea litzateke. Duela gutxira arte nire eritzia honen inguruan ez zen batere baikorra, beti lotu izan ditudalako tresna teknologikoak (ordenagailua, interneta, bideo jokuak, telebista,...) ematen zaien erabilera desegokiarekin, kontutan izan gabe hauek ekar ditzaketen onurak.\nAldaketak nabariak eta etengabeak dira, eta hauek bizitzako txoko guztietan ematen dira, baita irakaskuntzan ere. Irakaskuntza gizarteko aldaketekin batera parekatuta joan behar dela deritzot, eskola azken batean eguneroko bizitzaren isladapen bat baino ez delako. Beraz, ez luke zentzurik izango oraindik eskolan koaderno, boligrafo eta liburuak bakarrik erabiltzea. Haurrak eskolatik kanpo interneta, bideo jokuak, telebista, ordenagailua... erabiliko ditu; eta hain zuzen ere, eskolan, tresna hauen erabilera isladatu behar da. Ikusita hedabideek gugan duten eragina nolakoa den eta igortzen duten informazioa nola barneratzen dugun, ikasleek hauen erabilpena bere osotasunean ikasi beharko luketela iruditzen zait. Bere osotasunean esaten dudanean zera esan nahi dut: tresna aparatu bezala nola erabiltzen den jakitea, eta honek igortzen duen informazioa ulertzea, hau da, hausnarketarako bideari ekitea, informazioaren edukietara joz.\nBadago, ordea, honen aurrean desabantailarekin jokatzen duenik, normalean arazo ekonomikoak dituztenak izaten direnak, eta oraindik baztertuagoak gera daitezkeen beldurra ere sartzen zait. Hala ere, hori betiko kontua da, hau da, hezkuntza kontzeptua ulertzeko eta bizitzeko moduari lotuta dagoena. Etekinetan eta emaitza akademikoetan oinarritutako hezkuntza sistemarik ez balego, agian bazterketa soziala gutxiagotuko litzateke. Baina, momentuz, ez bada irakasle edota hezitzaileen lanari esker, besteok ezer gutxi egin dezakegu egoera aldatzeko. Beraz, argi dago irakasleek duten hezkuntza ulertzeko eta bizitzeko moduari egongo dela lotuta, batez ere, haurrek lortzen duten gizarteratzea.\nBy naia, at 1:57 a.m.\nNire ustetan alfabetakuntza digitala zeregin batzuetarako egokia izan daitekeela baina beste gauza askotarako ez ordea; harreman pertsonaletarako gehien bat.\nZure lana egiten ibili garen bitartean hainbat informazio lortu dugu irakaskuntza birtualaren inguruan eta gauza askotarako oso-oso erabilgarrial dela ikusi dut; distantziatik egiten diren kurtsoak...Baina nire esperientzia pertsonalak kontutan edukiz, uste dut kurtso, karrera edo edozelango irakaskuntza maila edo gaitan garrantzitsuena harreman pertsonalak irakasten digutena da eta nire ustetan nik hortatik pila bat ikasi dudala uste dut eta garrantzi handia emanten diodan faktore bat da.\nKontutan eduki behar dira gauza asko gaur egun kurtso edo bestelako bat egiterako orduan baina bere parte positiboak ere edukiko dituela uste dut eta dena ikustea eta probatzea izango da.\nBy idoia collados, at 3:39 p.m.\nGizarteak aldatzen direla guztiok dakigu baina egoera berri hauen ondorioak ezin ditugu jakin ezta imajinatu. Horregatik kontu handiz jorratu behar ditugu gai hauek. Batzuetan ondorioak positiboak dira baina gerta daiteke kontrakoa eta ondorioak negatiboak izatea. Eta orduan hemen sortzen da gakoa. Badakit nire jarrera oso baikorra izan daitekela baina ez dut sinesten gizarte berri honetan.\nInformazioaren gizartean bizi gara eta teknologia berriak boterean daude eta gizarteratua sentitzeko teknologia berri hauek menperatu behar dituzu bestela jai daukazu. Nire ustez, gizarte berria desberdintasunak areagotuko ditu eta baita bazterketa sozialak ekarriko ditu ere.Egoera berri hau eman aurretik analfabetoak deitzen ziren pertsonak ez zekiten irakurtzen ezta idazten eta nire zalantza zera da: Etorkizunean nortzuk izango ote dira analfabetoak? Nik uste dut, analfabeto moduan hartuko zaiela teknologia berriak kontrolatuko ez dituztenei eta tamalez ni hauen barnean kokatuko nintzateke.\nAmaitzeko , gustatuko litzaidake esatea alfabetakuntza digitala oso ondo ikusten dudala eta azkar aplikatu ostean abantail asko ekarri ditzakela. Horregatik, eskolak ez daukate denbora galtzerik eta martzan jarri behar dira honako programak eskeiniz.Gizartea aldatzen den heinean ere eskola aldatu behar da.\nBy vanessa, at 11:15 p.m.\nGizartea aldatzen ari dela argi dago. Aldaketa honen erru gehiena teknologia berriek dute. Gai hauek kontu handiz erabili behar ditugu bestela ondorioak latzak izango dira. Alfabetakuntza digitala eskoletan irakastea oso ideia ona iruditzen zait, teknologia berriek hainbat abantaila dituztelako,adibidez, ordenagailua eta internet ondo erabiltzen ikasten dugu. Baina bere desabantaila nagusiena zera da, bazterketa soziala bultzatzen dutela. Horregatik jende guztiak eskubide berdinak izan ditzan eskolan jorratu beharreko gai bat dela uste dut. Honela denok jakingo dugu teknologiak berriek erabiltzen eta inor ez da bidean geldituko.\nGizartea aldatu egiten denez, hezkuntza sistema bere barnean ere aldatu egin behar da. Hezkuntza sistema bat sortu behar da , non, bazterketa sozialik ez den gertatzen eta berditasuneko hezkuntza den.\nEta nire ustez hezkuntza sistema gure tresnarik nagusiena ondo erabilten badugu, gizarte hobeago bat sortuko dugu. Horregatik ordua da eskola aldatzeko eta horrela denok eskubide berdinak izateko.\nBy Aitz Bengoetxea, at 11:35 a.m.\nGizartea aldatuz doa eta hori egunero ikusten da.Aldaketa hauek teknologi berriei esker izaten dira gehienbat.Alfabetakuntza digitala eskoletan ematea ondo iruditzen zait,hainbat abantaila izaten dituztelako,ordenagailua eta batez ere internet erabiltzen irakasten dutelako eta hori oso baliagarria izan daiteke etorkizunerako, zeren eta gero eta gehiago erabiltzen dira teknologia horiek.\nDenok ikasten badugu teknologia berriak erabiltzen,denok eskubide berdinak izango ditugu eta denak izango gara berdinak.\nBy eguzkia, at 5:12 p.m.\nGaur egun, guztiz beharrezkoa ikusten dut eskoletan zein etxeetan irakastea zelan erabili teknologia berriak.\nArgi dago, telebistak zein internetek, kriston eragina dutela gizartean eta horren arabera gauza asko aldatzen ari direla. Hau dela eta, premiazkoa da eskolaren papera erabileraren inguruan.\nUmeek, ikasi behar dituzte teknologia berri hauek ondo erabiltzen bestela oso arriskutsuak bihurtu ahal direlako. Honen inguruan, textuan ikusi dezakegun moduan, lan handia egiten ari da. Eta baharrezkoa da lehenbailehen martxan jartzea ekimen guztiak, zeren eta gizartea egunero aldatzen doa eta daraman bidea ez da egokiena, gutxienez niretzako. Pertsonak, gero eta berekoiak gara eta telebistak eragin haundia dauka horrengan.\nBy aintzane, at 1:17 p.m.\nTeknologia berriak erabilpen onak dituztela argi dago,baina pertsonalki,gero eta alde txar gehiago dituztela pentsatzen dut.Bazterketa sozialetik aparte,goian irakurri dudan komentario bategaz guztiz ados nago.Gaur egungo umeak oso sartuta dauz teknologietan,bai ordenagailuekin,bideojokuetan,mugikorrak(hainbat aldiz ikusi dugula nola idazkeran eragiten duten)etab..eta aintzinako metodoak galtzen ari dira.AINTZINAKO....\nEz dira eskutitzak idazten,ez da irakurtzen,puntu batera iritsi gara non txakurrak ere teknologikoak direla...eta hau aurrera jotzen badu.."inutil" hutsak bihurtuko gara..beno,geu,gaur egungo umeak eta etorkizuneko beaunaldiak guztiz dependienteak bihurtuko gara.\nOrduan Teknologia berriak eskoletan bai...baina modu neurtuan.\nBy jen, at 1:14 p.m.\nBeste garai batean haurren sozializazioa eskola zen, bera zen protagonista. Baloreak eta ideak transmititzen zituena. Horain telebista da lan hori egiten duena eta etorkizunean teknologia berriek egingo dute, horregatik oso garrantzitsua da eskoletan pertsonen alfabetatzea teknologia digitalean burutzea baina beti neurri batzuekin.\nBy jalapeño, at 9:34 a.m.\nGizartea aldaketak jasotzen ari da eta hori teknologi berriei esker gertatzen ari da.Niri oso ondo iruditzen zait alfabetakuntza digitala eskoletan ematea,zeren eta hainbat abantaila ditu baina batzuetan bazterketa soziala ere bultzatu dezake.Alfabetakuntza digitala beharrezkoa da zeren eta internet erabiltzen irakasten digu eta hori nire ustez etorkizunerako oso baliagarria eta agian derrigorra izan daiteke.\nOrduan, denak ikasten badugu teknologi berriak erabiltzen,denak eskubide berdinak edukiko genituzke.\nBy eguzkia, at 5:11 p.m.\nAlfabetakuntza digitala hitza entzuten dugunean ordenagailua, internet, etortzen zaigu burura. Baina Alfonso Gutierrezek bere lanean dioen bezala alfabetakuntza digitala ez da bakarrik teknologia berriak ibiltzen jakitea, gaur egungo komunikabideak aztertzen jakitea eta pentsamendu kritikoa izatea da. Hori erakustea oso zaila dela iruditzen zait lehenik eta behin hezkuntza sistema osoa aldatu behar baita, hori egin ondoren irakasleek berain pentsatzeko eta egiteko modua aldatu beharko lukete eta azkenik ikasleek ere beraien pentsatzeko modua aldatu behar dute. Metodo hau aurrera eramatea zaila dela iruditzen zait eta hau horrela izan dadin denok lan egin behar dugu.\nTeknologia berriak adibidez telebista, hezitzeko tresna ona da, baina gaizki erabiltzen dugu. Ordu asko pasatzen ditugu tresna honen aurrean, baina ez gara konturatzen zer gauden ikusten eta zenbat gauza tragatzen ditugun. Komunikabideak nahi dutena botatzen dute eta gu inuzentearen pare dena ikusten dugu. Telebista milioika pertsonek ikusten dute eta onerako erabili beharrean bakoitzak bere ideiak zabaltzeko ibiltzen da.\nBeraz, esan behar dut alde batetik, alfabetizazio digitalaren ideia oso interesgarria iruditu zaidala eta beste aldetik, teknologia berriak adibidez telebista hezitzeko tresna ona litzatekeela nahiz eta gaur egun horrela ez ibili.\nBy Negus, at 11:15 a.m.\nTelebistak gizartearengan, hau da, gugan daukan eragina beldurgarria da eta honen aurrean harrigarriena da ez dakigula bertan emandako informazioa erabiltzen ez baitigute erakutsi ezta hauen erabilera egoki bat egiten. Eta hau beharrezko dela uste dut, bai telebistaren erabileraren gaineko heziketa baita beste teknologia berrien gaineko heziketa.\nHau eskoletan eman beharreko ikasgaia dela iruditzen, eta hortarako curriculum-a moldatu beharko da. Era berean eskolan ez gaudenontzat teknologi berrien gaineko ikastaroak prestatu beharko lituzkete.\nInformazioaren gizartean egonik idei ona iruditzen zait alfabetizazio digitala.\nBy Leixuri, at 2:50 p.m.\nNire uztetan eta gehiengoenean, uzte dut telebiztak izugarrizko eragina duela gugan, bai nortasunean, jarreran, edo jansteko eran. Hau zergaitik? telebista gure inguruko tresna indartsu bilakatu delako eta azkenean gure inguruak gu egiten gaitu eta telebista horretan eragin oso handia du. Ondorioz telebistaren erabilera kontrolatua izan behar da bai etxean edo klasean, tresna honek hezkuntza arloan eragin egokia izateko. Denok kontrolatu behar dugu\nEskoletan komenigarria izango litzateke teknologia berriak erakustea, azken finean gero eta garrantzi handiagoa hartzen ari dira gure bizitzetan.Internet, telebista...gugan eragin handia dauka eta komenigarria izango litzateke hauek modu egoki batean erabiltzen ikastea.\nBy are, at 4:58 p.m.\nGaur egungo gizartean telebista jokaera oso garrantzitsua jokatzen du. Telebista gizartean asko eragin oso nabarmena dauka, gure pentsaera zein izan behar den edota norberaren nortasunaren erainkuntzan parte hartzen duten miloika programa sortzen dira, gizartearengan nolabaiteko kontrola izateko nahiarekin. Hauek dira Manuel Castellen esanetan informazioa hautatu eta sailkaketan parte hartzen dutenak.\nHala ere esan eta aitortu beharra dago kultura zabaltzeko, kontzientziak eratzeko zein informazioa jasotzeko tresna nagusiena dela telebista. Hala ere zer erakusten ari diren guztiz kontziente izan behar gara.\nBy xabier, at 3:13 p.m.\nzer esan, bada, alfabetakuntza digitalari buruz?? egia esan, gai berri eta nahiko konplexu bat da niretzako; orain dela gutxi irakaskuntza birtualari buruzko lan bat egin genuen, eta ufa!! irakaskuntza prozesu bat jarraitzeko beste bide bat da hau, eta honi buruzko kritika ona dudan arren, arriskutsua ere badela uste dut. interneti esker, gauza berri eta interesgarri asko ikasi genezake, baina baita gauza asko galdu ere, esaterako, harreman pertsonalek erakusten diguten oro. Nire aburuz hauek oso garrantzitsuak dira norbanakoaren ezagutza handitzen joateko, eta alfabetakuntza digitalarekin hau galdu egingo litzateke...\nirakasuntza tradizionaletik irakaskuntza birtualera...ez ahal ditugu pausu lar handiak eman, oraindik aldatu gabea dugun sistema honentzat???\nIrakasleak prestatzen dituen klaseak praktikoagoak izan beharko zirela uste dut,ikasleak arreta mantentzeko erraztasun handiagoa izateko.Honekin batera,belaunaldi berriei gizartea kritikoki aztertzeko tresnarik eman behar zaiela pentsatzen dut.Telebistak ez dute gure adimena garatzen,dena eginda ematen digutelako.Horregatik,telebista ezezik beste tresna batzuk (irratia,ordenagailua...) erabiltzea aproposa izango zela ikasleen jarrerak aktiboak bihurtzeko.Guk,ikasleok,ikuspegi kritikoa izan behar dugu, gizartea aldatzeko.Guk aldatzen ez badugu nork aldatuko du?Leire trenado\nBy roberta, at 1:49 p.m.\nAlfabetakuntza digitalaren bitartez, ume bat hezitu daiteke, ariketak egiten, haientzako hausnarketa egokien bidez, jolasen bidez... baina egia da, mundu osoan alfabetakuntzari buruz hitz egitean, badira estatu askoren ehunekoa analfabetoak direnak. Alfabetakuntza gaur egungo arazo larri bat da, izan ere, badira adibidez estatuan portzentai handi bat ez dakitenak ez irakurtzen ez idazten (eta portzentai horretatik, %69a emakumeak dira).\nHoni buruzko hausnarketa bat irakurri nahi baduzue, nire blog-ean http://deustuizare.blogspot. Alfabetakuntzari buruzko hausnarketa bat egin nuen. Nahi duenak sartu daiteke eta horri buruzko komentario bat egin dezake, ikuspuntu desberdinak eta iritzia emanez.\nITZIAR URRUTIA (gizarte hezkunza 2)\nBy Izare, at 8:45 p.m.\nHasteko idatziko dut telebista eta hezkuntzaren artean sorturiko eztabaidari buruz. Telebistak gugan daukan eragina beldurgarria da, beraz hezkuntzarako oso baliagarria da. Baina arazoa da, gaur egun telebista kaka dela (barkatu espresioa), nik ez nioke telebista deituko baizik eta "telebasura". Dena den batzutan dokumentalak ipintzen dituzte eta hauek oso aberasgarriak dira gure jakituriarekiko. Zorionez, telebista ordainduan oraindik dokumental oso didaktikoak eta entretenigarriak ematen dituzte; baina egia da guztiok ez daukagula hau. Beraz, telebista gauer egun dagoen moduan ez da baliagarria hezkuntzarako, zoritxarrez haurrek etxean telebista asko ikusten dute eta ez dut ezta imaginatu egin nahi nola irtengo diren.\nAlfabetakuntza digitalari dagokionez oso baliogarritzat jotzen dut hau eskoletan bultzatzea. Izan ere, errealitatea da teknologia berrien ezagupenik barik oso zaila dela lana aurkitzea; beraz hauek curriculumean sartzea ezinbestekoa da. Nik ia ez dut eman honi buruzko ezer eta gaur egun analfabeto muduan ikusten naiz gauza askotan. Amaitzeko esan, hezitzaileak lan handia egin beharko dute hau hezkuntzan sartzeko baina beharrezko gauza bihurtu da; naiz eta nik hauen alde ez egon.\nBy esti abascal, at 2:26 p.m.\nGaur eguneko belaunaldietan telebistak daukan garrantzia erabatekoa dela ezin dugu ukatu. Gure gain ere eta nere gain pertsonalki garrantzia nabarmena izan du. Horrek jarrera pasibo bat izatera bultzatu gaitu gizartean gertatzen diren gertaeren aurrean eta erreakzioa taldeetan ematen da, hau da, indibidualki pentsatzeko eta kritikatzea ez digute irakatsi. Alfabetakuntza digitalari buruz, landu eta zabaldu beharreko hezkuntza mota bat dela uste dut. Ianire Narbaiza\nEgia da, gaur egun eskoletan eta hezkuntza sisteman hain zuzen ere, teknologia berriak praktikan daudela. Alfabetakuntzaren barnean sortutako beste baliabide bat da.\n5 urteko gelatan,adibidez ibiltzen dira ordenagailuarekin hainbat ariketa egiten. Guzti honek, haurrentzat kaltegarria izan daitekela pentsa dezake pertsona askoK, ordenagailuaren menpe bizitzera pasatu daitezkelako.\nBaina gure ingurura begiratu ezkero, etoRkizuna teknologia berri hauetan dago eta erabiltzen ikasi egin behar dira. Belaunaldi batzuk nagusiak garenok, teknologia berri hauek erabili behar izan ditugu hainbat proiektu aurrera eraman ahal izateko eta gainera gUri ez digu inor erakutsi. Agian, haurrak ginetetik norbait erakutsi izan baligu, askoz errezagu erabiliko genituzke tresna hauek eta hobeto mugituko ginateke mundu honetaN.\nGainera, hezkuntza tradizionaletik at egiteko baliogarria da, ez al dute esaten auureratzen ari garela? ikusi egin beharko da.\nArgi dago, haurrak zein gazteek daukagula ikasteko ahalbidea, beraz, aurrera!\nBy ane, at 6:15 p.m.\nIkasgai honetan ikasten ari garenez gero eta gehiago teknologia berriak erabiltzen ditugu gure eguneroko bizitzan. Horregatik komenigarria izango litzateke guztiok txikitatik maneiatzen ikastea gure eskoletan bai ordenagailuak eta beren funtzionamendua eta bai telebistak gugan duen eragina.\nBy batbihiru, at 11:47 a.m.


"Gaika bereizten ikasten ari da jendea" - Andoain - Aiurri.eus\n"Gaika bereizten ikasten ari da jendea"\nXabier Lasa 2021-06-07 07:49\nJoxe Agustin Carrera Andoaingo Garbiguneko arduraduna da. Egurra, altzariak, plastiko gogorra, elektrotresnak... Andoaingo profesionalentzat nahiz norbanakoentzat, eta Urnietako norbanakoentzat zerbitzua eskaintzen du Mankomunitateak.\n2013ko urrian, Tolosaldeko Mankomunitateak etxeko hondakinak gaika biltzeko eta egoki kudeatzeko Garbigunea jarri zuen martxan. Andoain eta Urnieta arteko mugan dago, Aranaztegi hiribidean. Geroztik, herritarrek birziklatu daitezkeen materialak eraman ditzakete bertara.\nZu hasieratik al zaude?\nBai, hasieratik. Aurretik Tolosako Garbigunean aritu nintzen, ia bost urtez.\nZenbat langile zarete bertan?\nTolosaldeko Mankomunitatean lau langile gara: idazkaria, teknikari-gerentea, administratzailea eta lauok. Esan behar da, horiez gain, Segihiruko enpresarekin hitzarmena egina daukala Mankomunitateak, eta horren arabera, enpresa horretako langileak Garbiguneko lanak burutzen dituzte. Izan ere, Mankomunitateak bi Garbigune kudeatzen ditu: Tolosako San Blas eta Andoaingo hauxe.\nGustuko lanean aritzen al zara?\nBai, baina era berean esan behar dut lana, lana dela, eta leku eta ogibide guztietan bezala, izaten dira egun hobeak eta txarragoak…\nZeintzuk dira zure eginkizun nagusiak Aranaztegiko Garbigunean?\nEginkizun garrantzizkoena, hona etortzen den jendeari harrera egitea, dakartzaten hondakinak nora eta nola bota jakinaraztea. Hortaz gain, bulegoko lanak burutu behar ditut, instalazioko garbitasuna mantendu, eta mantenu lan txikiak egin.\nAspertzeko betarik ez dugu edukitzen hemen.\nAndoaingo Garbigunea eskualdean erreferentziazko tokia bihurtu dela esango daiteke?\nGaur egun, Garbiguneak behar beharrezko instalakuntzak dira; horixe ondorioztatzen da, behintzat, egunero hona hurbiltzen den jende kopurua ikusita. Eskerrik horri!\nAndoaingo instalazioa Tolosako Mankomunitatea osatzen duten 28 herrietako herritarrentzat zerbitzua eskaintzeko ireki zen. Eskualde edo mankomunitate bakoitzak bere Garbigunea dauka. Adibidez, Hernaniko batek ezin ditu Andoaingo Garbigunera hondakinak ekarri, berari dagokion tokira eraman behar ditu. Nolanahi ere, Urnietako partikularrek ere erabili dezakete zerbitzu hauxe, gertutasun geografikoa zela eta Tolosaldeko Mankomunitateak eta Urnietako Udalak bere garaian sinatu zuten hitzarmenari esker.\nZer jende mota etortzen da zuengana?\nBi multzotan bana daiteke: partikularrak eta gremio profesionaletako jendea (igeltseroak, arotzak, iturkinak, etab.). Garbigunea bereziki partikularrentzat dago zuzenduta, nahiz eta gremioetakoak onartu. Talde bakoitzak bere arauak dauzka. Esate baterako, partikular batek, astean gehienez 750 kg. hondakin ekar ditzake. Gremioetako langileek ordea, ezin dute kopuru hori ekarri; beraientzat propio irekitako gunera jo behar dute, eta bertan zer edo zer ordaindu. Momentuz, Garbiguneko zerbitzua doakoa da.\nHerritarrek Garbiguneari ematen dioten erabilerari buruz, zer esan dezakezu?\nJendea ari da ikasten, erabileraren erabileraz, nahiz eta zenbaiti gehiago kosta. Onartu behar dut guk jendeari hondakinak bereizten laguntzen diogula. Zenbaitetan "poliziaren" egitea egokitzen zaigu, baina jeneralki, gehiengoak txukun egiten ditu gauzak. Nabarmentzen hasiz gero, esango nuke emakumeek gizonezkoek baino sentsibilitate handiagoa erakusten dutela hondakinak bereiztearen kontu honetan.\nGoraka al doa uzten dien hondakinen portzentaia?\nOrain, ditxosozko pandemia honekin gauzak piska bat trakestu egin dira, baina oro har, gorako joera mantentzen da.\nUrtean, zenbatek erabiltzen dute zerbitzua?\nEgunero, batez beste, ehun pertsona sartzen dira Garbigunera.\nEta hondakin kopurua?\nEz nuke nahi zifrekin inor zorabiatu nahi. Egurra da gehien pilatzen dena, 90-100 mila kilo hilero. Guk, altzariak, hau da, sofak, koltxoiak eta antzekoak deitzen ditugunak, asko ateratzen dira, nahiz kilotan ez hainbeste suposatu; astero, lau edo bost edukiontzi. Plastiko gogorra esaten dioguna ere maiz betetzen den edukiontzia da. Inausketak (hostoak, belarra, zuhaitza adarrak…) urtean 250.000 kilo inguru. Tresna elektrikoak ondoren, 200 milatik gora. Hondakin guztiak kontuan edukita, 2020an 2.800.000 kilotik gora hondakin jaso ziren. Bada zerbait!\nBildutako guztitik, gero zenbat birziklatzen den jakin al liteke?\n2020an, erabiltzaileek egindako hondakinen sailkapenean, %79,9 zabortegitik desbideratzea lortu zen. Hondakin batzuk birziklapen altua dute; egurra, txatarra, inausketa, beira, kartoia, elektratresnak…, horiek %100a. Baina beste batzuekin ezin dugu gauza berbera esan. Plastikoen kasuan, adibidez, egin dira saiakerak, baina oraindik ez dago birziklapena modu eraginkorrean egingo duen benetako industriarik.\nZerbitzu hobetze aldera, zer gomendatuko zenieke erabiltzaileei?\nPare bat eskaera, bai. Lehenbizikoa, kalean jarritako edukiontzien bitartez jasotzen diren hondakinak solik, Garbigunera ekartzea. Eta bigarrena, hondakinak, ahal dela, sailkatuta ekartzea, lanak errazteko. Hemengo ordutegia gogoratu nahiko nuke, jende asko nahastu egiten baita. Goizean, 09:00etatik 12:30era, eta arratsaldean, 16:00etatik 19:00etara. Larunbatetan, 09:00etatik 13:30era. Azkenik, esan, aldizkari honek eskaintzen didan aukera probestuz, urte hauetan, norbaitek nik esan edo egindako zerbaitekin minduta sentitu bada, barka nazala.


Saint-Priest-Ligoure - Wikipedia, entziklopedia askea.\nJanailhac, Château-Chervix, Coussac-Bonneval, La Roche-l'Abeille, Saint-Jean-Ligoure eta Vicq-sur-Breuilh\n326 (%48.9) 342 (%51.3)\nSaint-Priest-Ligoure (frantsesez eta ofizialki: Saint-Priest-Ligoure) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 629 biztanle zituen.\n2007an Saint-Priest-Ligoure udalerrian erroldatutako biztanleak 629 ziren. Familiak 268 ziren, horien artean 73 pertsona bakarrekoak ziren (28 bakarrik bizi ziren gizonak eta 45 bakarrik bizi ziren emakumeak), 77 seme-alabarik gabeko familiak ziren, 102 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 357 etxebizitza zeuden, 263 familiaren etxebizitza nagusia ziren, 56 bigarren erresidentzia ziren eta 38 hutsik zeuden. 352 etxeak ziren eta 3 apartamentuak ziren. 263 etxebizitza nagusietatik 213 bere jabearen bizilekua ziren, 44 alokairuan okupaturik zeuden eta 7 doan lagata zeuden; 3 etxek gela bat zuten, 7 etxek bi zituzten, 36 etxek hiru zituzten, 94 etxek lau zituzten eta 124 etxek bost zituzten. 237 etxek euren parking plaza propioa zuten azpian. 105 etxetan ibilgailu bat zegoen eta 133 etxetan bat baino gehiago zituzten.\nSaint-Priest-Ligoure udalerriko biztanleria-piramidea 2009an .\n2007an lan egiteko adina zuten pertsonak 384 ziren, horien artean 283 aktiboak ziren eta 101 inaktiboak ziren. 283 pertsona aktiboetatik 259 lanean zeuden (147 gizon eta 112 emakume) eta 23 langabezian zeuden (6 gizon eta 17 emakume). 101 pertsona inaktiboetatik 40 erretiraturik zeuden, 18 ikasten zeuden eta 43 "bestelako inaktibo" gisa sailkaturik zeuden.\n2009an Saint-Priest-Ligoure udalerrian 273 unitate fiskal zeuden, 648 pertsonek osaturik. Pertsona bakoitzeko diru-sarrera fiskalaren mediana urteko 16.902 euro zen.\n2007an zeuden 19 komertzioetatik, 6 eraikuntza enpresak ziren, 4 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 2 igeltseroak ziren, 2 margolariak, 1 zurgina, 1 argiketaria eta 1 jatetxe.\n2000. urtean Saint-Priest-Ligoure udalerrian 44 nekazaritza-ustiategi zeuden, 2.106 hektarea erabiltzen.\nJanailhac (4,3 km)\nSaint-Jean-Ligoure (4,6 km)\nChâteau-Chervix (6,7 km)\nSaint-Maurice-les-Brousses (6,8 km)\nVicq-sur-Breuilh (7,0 km)\nPierre-Buffière (7,1 km)\nLa Roche-l'Abeille (7,2 km)\nBNF: 15278899p (data)


Gizakia Herritar / Paris 365 fundazioak dirua biltzeko kanpaina hasi du. Argazkia: Titpi-Ttapa.\nGizakia Herritar /Paris 365 fundazioak SOS deia zabaldu du gaur goizean (abenbuak 12) egin duen prentsaurrekoan. Ekonomiari dagokionez “larri” daudela adierazi dute fundazioaren ordezkariek eta, epe laburrean aparteko diru sarrerarik ez badute lortzen, Paris 365 jantoki soziala ixteko arriskuan dagoela azpimarratu dute. Patxi Lasa presidenteak azaldu duenez, fundazioak 67.000 euroko defizita metatua zuen irail hondarrerako. Zergatik? Alde batetik finantza erakundeen fundazioetatik eta instituzioetatik jasotzen zituzten diru sarrerak izoztu edo murriztu egin direlako eta, bertzalde, enpresa eta partikularren donazioen beherakadagatik. Hori dela eta, SOS Paris 365 izeneko kanpaina abian jarri dute.\nFundazioak 100.000 euro behar ditu urtarrila baino lehen gaur egun dituen Elikadura Baliabideak (jantoki solidarioa, oinarrizko saskia eta zopa beroa) salbatzeko eta, bidenabar, diru-gordekin bat sortzeko: Gainerakoan, astero 600 pertsona jasotzen dituen jantokia (horietatik 240 adingabeak) itxi egin beharko dute otsailetik aurrera.\nLehentasuntzat hartu dute elikadura baliabideak –jantokia, despentsa eta zopa beroa– mantentzea, eta horretarako, neurri batzuk hartu dituzte dagoeneko. Zuzendaritza eta administrazio pertsonala murriztu dute; Catering Paris 365 itxi egin dute eta jantokiko sukaldean kozinatzen hasi dira; Garabato izeneko ikasketa komunitateak apirilerako bere aurrekontua betetzen ez badu, ixteko aukera mahaigaineratu dute, eta gradualki itxiko dute etxebizitzen zerbitzua ere.\nAurten, gainera, hamar urte beteko ditu fundazioak, eta, nabarmendu dutenez, hamar urteren ostean, eskaintzen dituen zerbitzuak guztiz premiazkoak izaten segitzen dute: “Hasieran behar bat zegoen, gaur egun bada, eta aurrera begira ere beharrak hor segituko duela uste dugu”, adierazi du Sofia Anton elikadura baliabideen arduradunak. «Azken hilabeteotan eskaria handitu egin da» gaineratu du. Eskaria handitzearen arrazoiak hainbat dira; batetik neguan handitu egiten delako generalean, Iruñeko auzoetatik eta zerbitzu sozialetatik ere jasotzen dituztelako prekarietatean dauden pertsonak, eta gero eta gehiago direlako etxebizitza bat izateko arazoa duten pertsonak. Hortaz, oinarrizko beharrizan horiei erantzuna emateko premia dutela azpimarratu du.\nZiurtatu dute beren asmoa dela bertze aukera bat topatzea baliabiderik gabe geldituko diren pertsonentzat eta, era berean, saiatuko direla bertze entitate batzuek segida eman diezaiotela orain behin-behineko etxebizitza emateko dituzten baliabideei. Egoera horren aitzinean, laguntza eskatu diote jendarteari eta administrazioari, eta honako banku kontu hauek eman dituzte, nahi duen orok bere aportazioa egiteko:\nRural Kutxa: ES51 3008 0073 1519 0772 3629\nLa Caixa: ES45 2100 2173 8002 0043 4503\nLaboral Kutxa: ES79 3035 0039 3203 9005 0715\nKanal hauetan artxibatua: Pobrezia | Gobernuz Kanpoko Erakundeak | Iruñea


Kristau erresumak timeline | Timetoast timelines\nTimeline created by garazillopis\nAsturiasko errresuma sortu zuten bisigodo kristau kantauriarrek eta asturiarrek,722.urtean,Kobadongan,musulmanak garaitu zituztenean,Pelayori esker.Asturiasko erresuma Iberiar penintsulako iparradeko zati handi batean zegoen kokatuta;X.mendearen hasiera arte, Asturiasko erresumako hiriburua Oviedo zen,hau errresumaren erdialdean kokatuta zegoelarik.Honek 910.urtera arte iraun zuen.\nGuda hau birkonkistaren ernamuina kontzideratuko da.Berari esker Asturiasko erresuma sortuko da.\nAsturiasko erresumaren hedapena\nAsturiasko erresuma 722an sortuz,bere hedapena handitzen joango da hurrengo urteetan duero ibaiaren lurretara arte iritsi arte.Orduan Oviedo ezarriko dute hiriburu bezala.\nHauek Karoligiar konkistaren ondoren Iberiar penintsularen ipar ekialdean sortutako konderriak izan ziren(gaur egungo katalunia sortu zutenak).IX.mendean zehar, frankoen menpekotasunetik askatu eta laster ondorengotza errejimena sortu zuten.X.mendean, Borrel II.ak, Kataluniako konderriak batu eta Frantziako erregearengandik askatasuna aldarrikatu zuen.Konderri garrantzitsuena Bartzelona izan zen.\nBaskoiek Nafarroako erresuma sortu zuten.Erresuma honen hiriburua Iruñea izan zen eta erregea Eneko Aritza.Erresuma honek "marca hispanica" deritzona sortu zuen.\nHau erdialdeko pirineoan kokatuta zegoen,Aragoi ibaiaren inguruan.Konderri txikia zen eta Jaka zuen hiriburutzat.Karolingiarrek sortu zuten, baina laster Iruñeako erresumaren eremuan erori zen.922an nafarrek bereganatu eta XI.mendean Aragoiko erresuma sortzen lagundu zuen.\nX.mendearen hasiera arte, Asturiasko erresumako hiriburua Oviedo zen.910.urtean Ordoño II.ak Leon egin zuen hiriburu;erresumaren izena aldatuz:Leongo erresuma honen koka pena iparraldeko Iberiar goi lautada zen.Gero Gaztelako konderria batu zitzaion.\nAsturleondar erresumaren barruan zegoen, baina X.mendean Fernand Gonzalez kondeak independizatu zuen eta hiriburutzat Burgos izendatu zuen.Leongo erresumako konderrietako bat izan zen.Konderri honek 1035 urtera arte iraun zuen.\nErresuma hau 1035 jaio zen,Ramiro lehenengoak Aragoi, Sobrarbe eta Ribagortza konderriak elkartu zituenean.1707 bukatu zen erresuma hau, Felipe V Espainakoak, Errege dekretuak promulgatu zituenean.Hauen bitartez Espainiako erresumaren parte izatera igaro zen.\nGaztelako konderritik abiatuta, Fernando I errege bihurtzean eta Antso III .a hil ondoren, Gaztelako erresuma sortu zen.Erregealdian egon zen bitartean Gaztelako erresuma Leongo erresumari lotuta egon zen.Erresuma honek 1230. urtera arte zutik iraun zuen.Ordurarte Toledo eta Burgos izan ziren.\nRaimundo Berenguer IV.a Bartzelonakoa, Petronila Aragoikoarekin ezkondu eta Aragoiko koroa sortu zen;ezkontza honek, berazAragoiko erresuma eta kataluniako konderriak bateratzeak ekarriko zuen.Hauxe Gaztelako koroa baino gutxiago hedatu zen Iberiar penintsulan.\nHauxe 1139an eman zen.Hauek, Portugaldarrek, beraien kabuz egin zute errekonkista.Baraien indarra, boterea Tajo ibairarte hedatu zen.\nNavas de Tolosako guda\nUrte honetan aragoiarrek, gaztelarrek, nafarrek eta portugaldarrek kristau armada bat osatu zuten.Armada honek musulmanak garaitu zituen Navas de Tolosako gudan.Garaipen honen ondorioz kristauek Al Andalus guztia konkistatu zuten.\nHauxe Fernando III.a Gaztelakoak Leongo erresuma inbaditu zuenean sortu zuen behin betiko.Bi lurraldeen Gorteek bat egin zutenean eratu zen Gaztelako koroa.Bertan Fernando III.ak Leongo errege koroatu zuen bere burua.Koro honen barruan Toledoko erresuma eta Leongoa sartzen ziren, Galiziakoa barne.Honek Jaen Kordoba eta Sevilla berreskuratu zituen koroaren barruan sartuz.\nPortugaleko erresumaren hedapena\nPortugaldarrek beraien birkonkista hasi eta gero, Algarberarte hedatzea lortuko dute 1250. urtean.\nKristauen konkistaren amaiera\nKristauen konkista 1492.urtean amaitu zen,errege-erregina katolikoek azken lurralde musulmana konkistatu zutenean, hau da Granadako erreinu nazaria konkistatu zutenean.Hauxe Al Andalusen amaiera izan zen.


III. Azpeitiko Txakurkrosa jokatuko da bihar Loiolako inguruetan | El Diario Vasco\nAzpeitiaIII. Azpeitiko Txakurkrosa jokatuko da bihar Loiolako inguruetan\nIII. Azpeitiko Txakurkrosa jokatuko da bihar Loiolako inguruetan\nAurreko edizioetako irudia, Sanjuandegin. / E. A.\nGoizeko 10:30ean izango da irteera eta 7,5 kilometroko ibilbidea egingo dute partehartzaileek\nELI AIZPURU AZPEITIA. Sábado, 8 diciembre 2018, 00:26\nUrtebeteko geldialdiaren ostean (2015ean eta 2016an ospatu ziren aurreko probak), bihar, igandea, jokatuko da berriro III.a izango den Azpeitiko Txakurkrosa, Elmubas saria. Ibilbide berriarekin dator gainera. Izan ere, Loiolako basilika aurretik irten eta alberge ondotik pasatuz, Txalintxo eta Munohaundi inguruetatik bueltan, Garate anaia aurretik berriro ere Loiolara itzuliko da proba. Antolatzaileek aurreratu dutenez, dagoeneko 70 partehartzailek eman dute izena beren txakurrekin. Egunean bertan ere inskripzioa egin ahal izango da eta 20 euro ordaindu behar dira.\nGoizeko 10:30ean hasiko da lasterketa, baina aurrez, 8:30etik 10:00etara bitartean, albaitari kontrolak, material kontrolak eta dortsal banaketak egingo dira. Dortsalak jaso ahal izateko aipatutako beste bi kontrolak egitea derrigorrezkoa da.\n7,5 kilometroko ibilbidea bete beharko dute partehartzaileek. Behin lasterketa nagusia amaituta, umeen lasterketa eta txakurrekin arrasto bilaketa erakustaldia egingo dira, Amarok Educación Canina-ren eskutik. 13:00etan sari banaketarekin hasiko dira.\nParte hartu ahal izateko derrigorrezkoa da txakurrak urte bete, gutxienez, izatea; animaliaren dokumentazioa aurkeztu beharko da eta txipa ere erregelan duela baieztatu. Bestalde, txertoak ere hartuta izan behar du txakurrak (amorruaren kontrakoa, gaitz anitzekoa eta txakurtegiko eztularena).\nLasterketan parte hartu ahal izateko derrigorrezkoa da txakurkroseko gerrikoa (pertsonarentzat); tiroko arnesa (txakurrarentzat); tiroko linea (arnesa eta gerrikoa lotuko dituena). Lasterketa aurretik dagokion kontrola pasatu beharko da, materiala egokia dela ziurtatzeko.\nHaur eta gaztetxoei zuzendutako hainbat ekintza ludotekan El Lagun Onak visita hoy al Ordizia con ganas de seguir sumando puntos